1 Awo olwatuuka mu mwaka ogw'amakumi asatu mu mwezi ogw'okuna ku lunaku olw'omwezi olw'okutaano, bwe nnali ndi mu basibe ku mabbali g'omugga Kebali, eggulu ne libikkulibwa, ne ndaba okwolesebwa kwa Katonda.\n4 Awo ne ntunula, era, laba, embuyaga ezikunta olw'amaanyi ne zifuluma obukiika obwa kkono, ekire ekinene n'omuliro ogw'ezingazinga n'okumasamasa okukyetoolodde, era mu gwo wakati ne muva ng'ebbala erya zaabu etabuddwamu effeeza, enva mu muliro wakati.\n12 Era buli kimu byagenda nga byesimbye: omwoyo gye gwabanga gugenda, gye byagenda; tebyakyuka bwe\tbyagenda.\n23 Era waasi w'ebbanga ebiwaawaatiro byabyo byali bigolokofu, ekimu kyalina bibiri ebyasaanikira eruuyi, na buli kimu kyalina bibiri ebyasaanikira eruuyi ku mibiri gyabyo.\n27 Ne ndaba ng'ebbala ery'ezaabu eta buddwamu effeeza, ng'embala ey'o muliro munda mu yo enjuyi zonna, okuva ku mbala y'ekiwato kye n'okwambuka; era okuva ku mbala y'ekiwato kye n'okukka, nalaba ng'embala ey'omuliro, era waaliwo okumasamasa okumwetoolodde.\n1 N'aŋŋamba nti Omwana w'o muntu, yimirira ku bigere bye nange naayogera naawe.\n2 Kale omwoyo ne guyingira mu nze bwe yayogera nange, ne gunnyimiriza ki bigere byange; ne mpulira oyo eya yogera nange.\n3 N'aŋŋamba nti Omwana w'omuntu, nkutuma eri abaana ba Isiraeri eri amawanga amajeemu, abanjeemedde: bo ne bajjajjaabwe bansobyanga oku tuukira ddala ku lunaku olwa leero.\n4 N'abaana ba kyejo, era ba mitima mikakanyavu; nkutuma eri abo: era olibagamba nti Bw'ati bw'ayogera Mukama Katonda.\n5 Nabo, oba nga banaawulira, oba nga banaale kayo, (kubanga nnyumba njeemu era naye balimanya nga mu bo mubaddemu nnabbi.\n6 Naawe omwana w'omuntu, tobatyanga, so totyanga bigambo byabwe, newakubadde emyeramannyo n'amaggwa nga biri naawe, era ng'obeera mu njaba ez'obusagwa: totyanga bigambo byabwe, so tokeŋŋentererwanga olw'amaaso gaabwe, newakubadde nga nnyumba njeemu.\n7 Era olibagamba ebigambo byange oba nga banaawulira) oba nga banaalekayo: kubanga bajeemu nnyo nnyini.\n8 Naye ggwe, omwana w'omuntu, wulira kye nkugamba tobanga ggwe mujeemu ng'ennyumba eyo enjeemu: yasama akamwa ko olye ekyo kye nkuwa:\n9 Awo bwe nnatunula, laba, omukono gugololwa eri nze; era, laba, omuzingo gw'ekitabo nga guli omwo;\n10 n'egwanjululiza mu maaso gange; era gwawandiikibwa munda ne kungulu: era mwawandiikibwamu okuwuubaala n'okukungubaga n'obuyinike.\n1 Awo n'a ŋŋamba nti Omwana w'omuntu, lya ekyo ky'osanga; ya omuzingo guno, ogende ogambe ennyumba ya Isiraeri.\n2 Awo ne njasama akamwa kange n'andiisa omuzingo.\n3 N'aŋŋamba nti omwana w'omuntu, liisa olubuto wo, ojjuze ebyenda byo omuzingo guno gwe nkuwa.\tKale ne ngulya, ne guba mu kamwa kange ng'omubisi gw'enjuki okuwoomerera.\n4 Awo n'aŋŋamba nti Omwana w'omuntu, genda otuuke eri ennyunba ya Isiraeri, oyogere nabo ebigambo byange.\n5 Kubanga totumiddwa eri eggwanga ery'enjogera gy'otomanyi era ab'olulimi oluzibu, wabula eri ennyumba ya Isiraeri;\n6 si eri amawanga amangi ab'enjogera gy'otomanyi era ab'olulimi oluzibu, b'otoyinza kutegeera bigambo byabwe. Mazima singa nkubatumidde bo, bandikuwulidde.\n7 Naye ennyumba ya Isiraeri tebalikuwulira; kubanga tebalimpulira nze: kubanga ennyumba yonna eya Isiraeri ba kyenyi kikalubo era ba mutima mukakanyavu.\n8 Laba, nkalubizza amaaso go awali amaaso gaabwe, n'ekyenyi kyo nkikalubizza awali ekyenyi kyabwe.\n9 Nfudde ekyenyi kyo ng'alimasi okukaluba okusinga ejjinja ery'embaalebaale: obatyanga, so tokeŋŋentererwanga olw'amaaso gaabwe, newakubadde iga nnyumba njeemu.\n10 Era nate n’aŋŋamba nti Omwana w'omuntu, ebigambo byange byonna bye ndikubuulira, bikkirize mu mutima gwo, owulire n'amatu go.\n11 Era genda otuuke eri abo ab'obusibe, eri abaana ab'abantu bo, oyogere nabo obabuulire nti Bw'ati bw'ayogera Mukama Katonda, oba nga banaawulira, oba nga banaalekayo.\n12 Awo omwoyo ne gunsitula, ne mpulira ennyuma wange eddoboozi ery'okuwulukuka okunene nga lyogera nti Ekitiibwa kya Mukama kyebazibwe okuva mu kifo kye.\n13 Awo ne mpulira okuwuuma kw'ebiwaawaatiro by'ebiramu nga bikomaganako, n'okuwuuma kwa bannamuziga ku mabbali gaabyo, okuwuuma okuwulukuka okunene.\n14 Awo omwoyo negunsitula ne guntwala: ne ŋŋenda nga ndiko obuyinike n'omwoyo gwange nga gubugumye, omukono gw'a Mukama ne guba gw'amaanyi ku nze.\n15 Awo ne ndyoka njija eri ab'obusibe e Terabibu, abaabeera ku mugga Kebali, ne mu kifo mwe baabeera; ne ntuula awo mu bo nga nsamaaliridde ne mmala ennaku musannvu.\n16 Awo olwatuuka ennaku musanvu bwe zaayitawo, ekigambo kya Mukama ne kinjijira nga kyogera nti\n17 Omwana w'omuntu nkufudde omukuumi eri ennyumba ya Isiraeri: kale wulira ekigambo eky’omu kamwa kange, obawe okulaba okuva gye ndi.\n18 Bwe ŋŋamba omubi nti Toliirema kufa; naawe n'otomulabula so toyogera okulabula omubi okuva mu kkubo lye ebbi okuwonya obulamu bwe: omubi oyo alifiira mu butali butuukirivu bwe; naye omusaayi gwe ndiguvunaana mu mukono gwo.\n19 Era naye bw'olabula omubi, n’atakyuka okuleka obubi bwe newakubadde okuva mu kkubo lye ebbi, alifiira mu butali butuukirivu bwe; naye ggwe ng'owonyezza emmeeme yo.\n20 Nate omuntu omutuukirivu bw'akyuka okuleka obutuukirivu bwe, n'akola obutali butuukirivu, nange ne nteeka enkonge mu maaso ge, alifa: kubanga tomulabudde, alifiira mu kibi kye, n'ebikolwa bye ebituukirivu bye yakola tebirijjukirwa; naye omusaayi gwe ndiguvunaana mu mukono gwo.\n21 Era naye bw'olabula omuntu omutuukirivu, omutuukirivu aleme okukola ekibi n'atakola kibi, mazima aliba mulamu, kubanga alabuse; naawe ng'owonyezza emeeme yo.\n22 Awo omukono gw'a Mukama ne guba ku nze eyo; n'aŋŋamba nti Golokoka ofulume ogende mu lusenyi, nange ndyogerera naawe eyo.\n23 Awo ne ngolokoka ne nfuluma ne ŋŋenda mu lusenyi kale, laba, ekitiibwa kya Mukama nga kiyimiridde eyo, ng'ekitiibwa bwe kyali kye nnalaba ku lubalama lw'omugga Kebali ne nvuunama amaaso gange.\n24 Awo omwoyo ne guyingira mu nze ne gunnimiriza ku bigere byange, n'ayogera nange n'aŋŋamba nti Genda weggalire mu nnyumba yo.\n25 Naye ggwe, omwana w'omuntu, laba, balikussaako enjegere, ne bazikusibisa, so tolifuluma mu bo:\n26 era ndyegassa olulimi lwo n'ekibuno kyo, obeere kasiru era oleme okubeera gye bali anenya: kubanga nnyumba njeemu.\n27 Naye bwe njogera naawe, ndyasamya akamwa ko, naawe olibagamba nti Bw'ati bw'ayogera Mukama Katonda nti Awulira awulire; n'oyo alekayo alekeyo; kubanga nnyumba njeemu.\n1 Era, omwana w'omuntu, weddirire ettoffaali oliteeke mu maaso go, oliwandiikeko ekibuga, Yerusaalemi:\n2 okizingize, okizimbireko ebigo, okituumireko ekifunvu; era teekawo ensiisira okukirumba, okisimbeko ebitomera enjuyi zonna.\n3 Era weddirire ekikalango eky'ekyuma okiteekewo okuba bbugwe ow'ekyuma wakati wo n'ekibuga: okisseeko amaaso go, kale kirizingizibwa, naawe olikizingiza.\tAko kaliba kabonero eri ennyumba ya Isiraeri.\n4 Era nate galamiririra ku lubiriizi lwo olwa kkono, oluteekeko obutali butuukirivu bw'ennyumba ya Isiraeri: ng'omuwendo gw'ennaku bwe guliba z'oligalamiririra ku lwo, bw'olyetikka obutali butuukirivu bwabwe.\n5 Kubanga ntaddewo emyaka egy'obutali butuukirivu bwabwe okuba gy'oli omuwendo gw'ennaku, ennaku ebikumi bisatu mu kyenda: bw'otyo bw'olyetikka obutali butuukirivu obw'ennyumba ya Isiraeri.\n6 Era nate bw'oliba ng'omaze ezo, oligalamiririra ku lubiriizi lwo olwa ddyo, olyetikka obutali butuukirivu obw'ennyumba ya Yuda: ennaku amakumi ana, buli lunaku mwaka, bwe nnabuteekerawo gy'oli.\n7 Era osse amaaso go eri okuzingizibwa kwa Yerusaalemi, omukono gwo nga gubikkuddwako; era olikiragulirako.\n8 Era weetwalire eŋŋaano ne sayiri n'ebijanjaalo ne kawo n'omuwemba n'obulo, obiteeke mu kintu ekimu, weegoyere omugaati nabyo; ng'omuwendo gw'ennaku z'oligalamiririra ku lubiriizi lwo, ennaku ebikumi bisatu mu kyenda, bw'onooliirangako bw'otyo.\n9 Era weetwalire eŋŋaano ne sayiri n'ebijanjaalo ne kawo n'omuwemba n'obulo, obiteeke mu kintu ekimu, weegoyere omugaati nabyo; ng'omuwendo gw'ennaku z'oligalamiririra ku lubiriizi lwo, ennaku ebikumi bisatu mu kyenda, bw'onooliirangako bw'otyo.\n10 N'emmere yo gy'onoolyanga eneepimibwanga, sekeri amakumi abiri buli lunaku: onoogiriiranga mu ntuuko zaayo.\n11 Era onoonywanga amazzi agagerebwa, ekitundu ekya yini eky'omukaaga: onoonyweranga mu ntuuko zaago.\n12 Era onoogiryanga nga migaati gya sayiri, era onoogyokeranga mu mazzi agava mu bantu, bo nga balaba.\n13 Awo Mukama n'ayogera nti Era bwe batyo n'abaana ba Isiraeri banaalyanga emmere yaabwe nga si nnongoofu mu mawanga gye ndibagobera.\n14 Awo ne njogera nti Woowe, Mukama Katonda! Laba, emmeeme yange teyonoonebwanga: kubanga okuva ku buto bwange na buli kati siryanga ku ekyo ekifa kyokka newakubadde ekitaaguddwa ensolo; so n'ennyama ey'omuzizo teyingiranga mu kamwa kange.\n15 Awo n'alyoka aŋŋamba nti Laba, nkuwadde obusa bw'ente mu kifo ky'amazzi ag'abantu, era onoolongooserezanga okwo omugaati gwo.\n16 Era nate n'aŋŋamba nti Omwana w'omuntu, laba, ndimenya omuggo ogw'omugaati mu Yerusaalemi: kale banaalyanga omugaati nga bagupima era nga beeraliikirira; era banaanywanga amazzi nga bagagera era nga\tbasamaalirira:\n17 babulwe omugaati n'amazzi, era basamaaliriragane, ne bayongoberera mu butali butuukirivu bwabwe.\n1 Naawe, omwana w'omuntu, ddira ekitala eky'obwogi, okyeddirire ng'akamwano ak'omumwi, okiyise ku mutwe gwo ne ku kirevu kyo: kale otwale eminzaani okupima, oyawule mu nviiri.\n2 Ekitundu eky'okusatu okyokeranga mu muliro wakati mu kibuga, ennaku ez'okuzingiza nga zituukiridde; n'ekitundu eky'okusatu okiddiranga, n'otema n'ekitala okukyetooloola; n'ekitundu eky'okusatu okisaasaanyizanga eri empewo, nange ndisowola ekitala ekiribagoberera.\n3 Era otwalangako omuwendo gwazo si nnyingi n'ozisiba mu kirenge kyo.\n4 Era ne ku ezo otwalangako, ozisuule mu muliro wakati, ozookere mu muliro; mu zo omuliro mwe guliva ogulibuna ennyumba yonna eya Isiraeri.\n5 Bw'ati bw'ayogera Mukama Katonda nti Kino ye Yerusaalemi: nkitadde wakati mu mawanga, n'ensi zikyetoolodde.\n6 Era kyajeemera emisango gyange nga kikola obubi okusinga amawanga, era kijeemedde amateeka gange okusinga ensi ezikyetoolodde: kubanga bagaanyi emisango gyange, n'amateeka gange tebagatambuliddemu.\n7 Mukama Katonda kyava ayogera bw'ati nti Kubanga muli ba mawaggali okukira amawanga agabeetoolodde, so temutambulidde mu mateeka gange, so temukutte misango gyange, so temukoze ng'ebiragiro bwe biri eby'amawanga agabeetoolodde;\n8 Mukama Katonda kyava ayogera bw'ati nti Laba, nze, nze mwene, ndi mulabe wo; era ndituukiriza emisango wakati mu ggwe amawanga nga galaba.\n9 Era ndikolera mu ggwe ekyo kye ssikolanga, era kye ssigenda kukola nate ekiri bwe kityo, olw'emizizo gyo gyonna.\n10 Bakitaabwe kyebaliva\tbaliira abaana wakati mu ggwe, n'abaana balirya bakitaabwe: era ndituukiririza emisango mu ggwe, n'ekitundu kyo kyonna ekifisseewo ndikisaasaanyiza eri empewo zonna.\n11 Kale, nga bwe ndi omulamu, bw'ayogera Mukama Katonda, kubanga wayonoona awatukuvu wange n'ebibyo byonna eby'ebiwe n'ebibyo byonna eby'emizizo, nange kyendiva nkukendeeza; so n'amaaso gange tegalisonyiwa so nange sirikwatibwa kisa.\n12 Ekitundu kyo eky'okusatu kirifa kawumpuli, era balimalibwawo n'enjala wakati mu ggwe; n'ekitundu eky'okusatu kirigwa n'ekitala okukwetooloola; n'ekitundu eky'okusatu ndikisaasaanyiza eri empewo zonna, n'ensowola ekitala ekiribagoberera.\n13 Obusungu bwange bwe bulituukirira bwe butyo, era ndikkusa ekiruyi kyange ku bo, kale ndisanyusibwa: kale balimanya nga nze Mukama njogedde olw'obunyiikivu bwange, bwe ndimala okutuukiririza ku bo ekiruyi kyange.\n14 Era nate ndikufuula amatongo n'ekivume mu mawanga gonna agakwetoolodde, abo bonna abayitawo nga balaba.\n15 Awo kiriba kivume n'ekikiino ekiyigirwako era ekisamaalirirwa eri amawanga agakwetoolodde, bwe ndituukiririza emisango mu ggwe nga ndiko obusungu n'ekiruyi, era nga nnenya n'ekiruyi: nze Mukama nkyogedde\n16 bwe ndibaweerezaako obusaale obubi obw'enjala obw'okuzikiriza bwe ndiweereza okubazikiriza: era ndyongera ku mmwe enjala, era ndimenya omuggo gwammwe ogw'omugaati;\n17 era ndibaweerezaako enjala n'ensolo embi, era zirikufiiriza; era kawumpuli n'omusaayi biriyita mu ggwe; era ndikuleetako ekitala: nze Mukama nkyogedde.\n1 Era ekigambo lya Mukama ne kinjijira nga kyogera nti\n2 Omwana w'omuntu, osse amaaso ge eri ensozi za Isiraeri, oziragule, oyogere nti\n3 Mmwe ensozi za Isiraeri muwulire ekigambo kya Mukama Katonda: bw'ati Mukama Katonda bw'agamba ensozi n'obusozi, emigga n'ebiwonvu, nti Laba, nze, nze mwene, ndibaleetako ekitala, eri ndizikiriza ebifo byammwe ebigulumivu.\n4 N'ebyoto byammwe birirekebwawo, n'ebifaananyi byammwe eby'enjuba birimenyeka: eri ndisuula abasajja bammwe abattibwa mu maaso g'ebifaananyi byammwe.\n5 Era ndigalamiza emirambo gy'abaana ba Isiraeri mu maaso g'ebifaananyi byabwe, era ndisaasaanya amagumba gammwe okwetooloola ebyoto byammwe.\n6 Mu bifo byonna mwe mubeera ebibuga birizisibwa, n'ebifo ebigulumivu birirekebwawo: ebyoto byammwe bizisibwe era birekebwewo, n'ebifaananyi byammwe bimenyeke biggweewo, n'ebifaananyi byammwe eby'enjuba bitemerwe ddala, n’emirimu gyammwe giggibwewo.\n7 Kale abattibwa baligwa wakati mu mmwe, era mulimanya nga nze ndi Mukama\n8 Era naye ndireka ekitundu ekifisseewo, kubanga muliba n'abamu abaliwona ekitala mu mawanga, bwe mulisaasaanyizibwa mu nsi nnyingi.\n9 Kale abo abaliwona ku mmwe balinjijukira nga bayima mu mawanga gye balitwalibwa mu basibe, bwe nnamenyeka olw’omutima gwabwe omwenzi, oguvudde ku nze, n'olw'amaaso gaabwe agagenda nga gayenda okuberera ebifaananyi byabwe: kale balyetamwa mu maaso gaabwe bo olw’obubi bwe bakola mu mizizo gyabwe gyonna.\n10 Era balimanya nga nze Mukama: saayogerera bwereere nga ndibakola obubi buno.\n11 Bw'ati bw'ayogera Mukama Katonda nti Kuba n'omukono gwo, era samba n'ekigere kyo, oyogere nti Woowe! olw'emizizo gyonna emibi egy'ennyumba ya Isiraeri: kubanga baligwa n'ekitala n'enjala ne kawumpuli.\n12 Ali ewala alifa kawumpuli; n'oyo ali okumpi aligwa n’ekitala; n'oyo asigalawo n’azingizibwa alifa enjala: bwe ntyo bwe ndituukiririza ekiruyi kyange ku bo.\n13 Nammwe mulimanya nga nze ndi Mukama, abasajja baabwe abattiddwa bwe baliba mu bifaananyi byabwe okwetooloola ebyoto byabwe, ku buli lusozi oluwanvu, ku ntikko zonna ez'ensozi ne wansi wa buli muti ogwera ne wansi wa buli mwera omuziyivu, ekifo mwe baweerangayo evvumbe eddungi eri ebifaananyi byabwe byonna.\n14 Nange ndibagololerako omukono gwange ne ndekesawo ensi ne ngizisa, okuva ku ddungu e Dibula, okubuna ennyumba zaabwe zonna: kale balimanya nga nze ndi Mukama.\n2 Naawe, omwana w'omuntu, bw'ati Mukama Katonda bw'agamba ensi a Isiraeri nti Enkomerero: enkonerero yennyini etuuse ku nsonda ennya ez'ensi.\n3 Kaakano enkonerero ekutuuseeko, nange ndikuweereza ku busungu bwange, era ndikusalira omusango ng'amakubo go bwe gali; era ndikuleetako emisizo gyo gyonna.\n4 So n'eriiso lyange teririkusonyiwa so sirikwatibwa kisa: naye ndikuleetako amakubo go, n'emizizo gyo giriba mu ggwe wakati: kale mulimanya nga nze Mukama.\n5 Bw'ati bw'ayogera Mukama Katonda nti Akabi, akabi kamu: laba, kajja.\n6 Enkomerero etuuse, enkomerero yennyini etuuse, ezuukuka eri ggwe: laba, ejja.\n7 Omusango gwo gutuuse gy'oli, ai ggwe atuula mu nsi: ekiseera kituuse, olunaku luli kumpi; olunaku olw'okusasamaliramu so si lwa kwogereramu waggulu n'essanyu, ku nsozi.\n8 Kaakano naatera okufukira ddala ekiruyi kyange ku ggwe, ne ntuukiriza obusungu bwange eri ggwe, ne nkusalira omusango ng'amakubo go bwe gali; era ndikuleetako emizizo gyo gyonna.\n9 So n'eriiso lyange teririsonyiwa so sirikwatibwa kisa: ndikuleetako ng'amakubo go bwe gali, n'emizizo gyo giriba mu ggwe wakati; kale mulimanya nga nze Mukama nkuba.\n10 Laba, olunaku, laba, lujja: omusango gwo gufulumye; omuggo gwanyizza, amalala gamulisizza.\n11 Ekyejo kigolokose okuba omuggo ogw'obubi; tewaliba ku bo abalisigalawo, newakubadde olufulube lwabwe newakubadde obugagga bwabwe:\tso\ttewaliba bukulu mu bo.\n12 Ekiseera kiruuse, olunaku lusembedde kumpi: agula aleme okusanyuka, so n'atunda aleme okunakuwala: kubanga obusungu buli ku lufulube lwabwe lwonna.\n13 Kubanga atunda talidda eri ekyo ekitundibwa, newakubadde nga bakyali balamu: kubanga okwolesebwa kwa lufulube lwabwe lwonna, tewaliba alidda; so tewaliba alyenyweza mu butali butuukirivu obw'obulamu bwe.\n14 Bafuuye ekkondeere bategese byonna; nave tewali agenda mu lutalo: kubanga obusungu bwange buli ku lufulube lwabwe lwonna.\n15 Ekitala kiri bweru, ne kawumpuli n'enjala biri munda: ali mu nnimiro alifa n'ekitala; n'oyo ali mu kibuga enjala ne kawumpuli birimulya.\n16 Naye abo abaliwonawo ku bo baliwona, era baliba ku nsozi nga bukaamukuukulu obw'omu biwonvu, bonna nga bawuubaala, buli muntu mu butali butuukirivu\tbwe.\n17 Emikono gyanna giriyongobera, n'amaviivi gonna galiba manafu ng'amazzi.\n18 Era balyesiba ebibukutu, n'ensisi eribabikkako; n'ensonyi ziribeera ku maaso gonna, n'emitwe gyabwe gyonna giribaako ebiwalaata.\n19 Balisuula effeeza yaabwe mu nguudo, ne zaabu yaabwe eriba ng'ekintu ekitali kirongoofu; effeeza yaabwe ne zaabu yaabwe tebiriyinza kubawonya ku lunaku olw'obusungu bwa Mukama; tebalyekkusa mmeeme zaabwe, so tebalyejjuza mbuto zaabwe: kubanga ebyo bye byabanga enkonge ey'obutali butuukirivu bwabwe.\n20 Obulungi obw'obuyonjo bwe yabusimba mu bukulu: naye ne bakolera ebifaananyi eby'emizizo gyabwe n'ebintu byabwe eby'ebivve omwo: kyenvudde mbufuula gye bali ng'ekintu ekitali kirongoofu.\n21 Era ndibuwaayo mu mikono gya bannaggwanga okuba omunyago, n'eri ababi ab'omu nsi okuba eky'okugereka; era balibwonoona.\n22 Era ndikyusa n'amaaso gange okugabaggyako, era bo balyonoona ekifo kyange eky'ekyama: era abanyazi balikiyingiramu ne bakyonoona.\n23 Kola olujegere: kubanga ensi ejjudde emisango egy'omusaayi, era ekibuga kijjudde ekyejo.\n24 Kyendiva ndeeta bannaggwanga abasinga obubi, ne balya ennyumba zaabwe: era ndikomya amalala ag'ab'amaanyi; n'ebifo byabwe ebitukuvu biryonoonebwa.\n25 Okuzikirira kujja; era balinoonya emirembe, kale nga tewali.\n26 Walijja akabi ku kabi, era waliwulirwa ebigambo ku bigambo; era balinoonya okwolesebwa eri nnabbi; nave amateeka galibula awali kabona, n'okuteesa awali abakadde.\n27 Kabaka aliwuubaala, n'omukungu alyambala obuyinike, n'emikono gy'abantu ab'omu nsi giryeraliikirira: ndibakola ng'ekkubo lyabwe bwe liri, era nga bwe basaanidde bwe ndibasalira omusango; kale balimanya nga nze Mukama.\n1 Awo olwatuuka mu mwaka ogw'omukaaga mu mwezi ogw'omukaaga ku lunaku oIw'okutaano olw'omwezi, bwe nnali nga ntudde mu nnyumba yange n'abakadde ba Yuda nga batudde mu maaso gange, omukono gwa Mukama Katonda ne gugwira eyo ku nze.\n2 Awo ne ntunula, era, laba, ekifaananyi ekyali ng'embala ey'omuliro; okuva ku mbala ey'ekiwato kye ne wansi, muliro: n'okuva ku kiwato kye n'okwambuka, ng'embala ey'okumasamasa, ng'ebbala lya zaabu etabuddwamu effeeza.\n3 Awo n'agolola ekyali ng'omukono n'ankwata ku muvumbo gw'enviiri ez'oku mutwe gwange; omwoyo ne gunsitula wakati w'ensi n'eggulu ne guntwala e Yerusaalemi mu kwolesebwa kwa Katonda, eri oluggi olw'omulyango ogw'oluggya olw'omunda, ogutunuulira obukiika obwa kkono; awali entebe ey'ekifaananyi eky'obuggya ekireeta obuggya.\n4 Awo, laba, ekitiibwa kya Katonda wa Isireaeri kyali eyo ng'embala bwe yali gye nnalabira mu lusenyi.\n5 Awo n'aŋŋamba nti Omwana w'omuntu, yimusa amaaso go kaakano eri ekkubo erigenda obukiika obwa kkono. Awo ne nnyimusa amaaso gange eri ekkubo erigenda obukiika obwa kkono, kale, laba, ekifaananyi kino eky'obuggya nga kiri mu mulyango ku luuyi olw'obukiika obwa kkono olw'omulyango ogw'ekyoto.\n6 Awo n'aŋŋamba nti Omwana w'omuntu, olaba kye bakola? olaba emizizo emikulu ennyumba ya Isiraeri gye bakolera wano, ndyoke nneesambe wala awatukuvu wange? naye onoolaba nate n'emizizo emirala emikulu.\n7 Awo n'andeeta ku luggi olw'oluggya; awo bwe nnatunula, laba, ekituli nga kiri mu kisenge.\n8 Awo n'aŋŋamba nti Omwana w'omuntu, sima nno mu kisenge awo bwe nnamala okusima mu kisenge, laba, oluggi.\n9 N'aŋŋamba nti Yingira olabe emizizo egy'obubi gye bakolera wano.\n10 Awo ne nnyingira ne ndaba; era, laba, buli ngeri ey'ebyewalula n'ensolo ez'emizizo n'ebifaananyi byonna eby'ennyumba ya Isiraeri nga bitoneddwa ku kisenge enjuyi zonna.\n11 Era nga wayimiridde mu maaso gaabyo abasajja nsanvu ku bakadde ab'omu nnyumba ya Isiraeri, ne wakati mu bo nga muyimiridde Yaazaniya mutabani wa Safani, buli muntu ng'akutte ekyoterezo kye mu mukono gwe; akaloosa ak'ekire eky'obubaane ne kanyooka.\n12 Awo n'aŋŋamba nti Omwana w'omuntu, olabye abakadde ab'omu nnyumba ya Isiraeri kye bakolera mu kizikiza, buli muntu mu bisenge bye ebirimu ebifaananyi? kubanga boogera nti Mukama tatulaba; Mukama yaleka ensi.\n13 Era n'aŋŋamba nti Era onoolaba nate n'emizizo emirala emikulu gye bakola.\n14 Awo n'andeeta eri oluggi olw'omulyango ogw'ennyumba ya Mukama ogwayolekera obukiika obwa kkono; awo, laba, abakazi nga batudde eyo nga bakaabira Tammuzi.\n15 Awo n'arlgamba nti Olabye, omwana w'omuntu? era onoolaba nate emizizo egisinga gino obukulu.\n16 Awo n'andeeta mu luggya olw'omunda olw'ennyumba ya Mukama, kale, laba, ku luggi olwa yeekaalu ya Mukama wakati w'ekisasi n'ekyoto nga waliwo abasajja ng'amakumi abiri mu bataano, abakubye enkoona yeekaalu ya Mukama n'amaaso gaabwe nga gatunuulira ebuvanjuba; era nga basinza enjuba nga batunuulira ebuvanjuba.\n17 Awo n'aŋŋamba nti Olabye, omwana w'omuntu? kigambo kyangu eri ennyumba ya Yuda nga bakola emizizo gye bakolera wano? kubanga bajjuzizza ensi ekyejo, era bakyuse nate okunsunguwaza: era, laba, basembeza ettabi ku nnyindo yaabwe.\n18 Era nange kyendiva nkola n'ekiruyi: eriiso lyange teririsonyiwa so sirikwatibwa kisa: era newakubadde nga bakaaba n'eddoboozi ddene mu matu gange, siribawulira.


Abasawo b’ebisolo balabudde ku balunzi abawa ebisolo ARVs – Radio Simba – Ennene\nAbasawo b'ebisolo balabudde ku balunzi abawa ebisolo ARVs\nAbasawo b'ebisolo e Mubende balaze okutya olw'abalunzi abeefunyiridde okuwa ebisolo empeke eziweweeza ku kawuka ka mukenenya (ARVs) kyebagambye nti kya bulabe eri obulamu bw'abantu.\nBano nga bakulembeddwamu Dr. Kawule Leonard Kiryonsa okuva mu Vetline Services ategeezezza nti okunoonyereza kwe bakoze kulaze nga omuze gw'okuwa ensolo eddagala lino erya ARVs bwe gukyase ennyo e Mubende era nga ky'ekiseera abakola kino okukangavvulwa.\nEmpeke zino, abalunzi naddala ab'embizzi n'ente, bazikozesa nnyo mbu okuyamba ebisolo bino okugejja ennyo.\nKiryonsa agasseeko nti ekisolo buli lwekiweebwa eddagala lino erya ARVs omuntu bw'alya ennyama yaakyo afuna okutaataaganyizibwa mu mubiri nga singa afuna obulwadde bwa mukenenya n'atandika okulikozesa libeera terimuyamba kubanga omubiri gubeera gwaguba dda.\nKiryonsa wano w'ansinzidde n'alabula abalunzi e Mubende okwewala omuze guno nti guviirako n'abantu bangi okukosebwa songa n'abakozesa eddagala lino erya ARVs kibaviirako okulinoonya nga tebaliraba ekiteeka obulamu bwabwe mu matigga .\nOli Ku Radio Simba


Bukedde Online - Omutujju asse 39 mu bbaala nga bayingira omwaka 2017 e Turkey\nOmutujju asse 39 mu bbaala nga bayingira omwaka 2017 e Turkey\nFamire y’omugenzi Namaganda eyombye ne Mbidde...\nEbintu by’omubaka bisimattuse okutwalibwa...\nAdded 2nd January 2017\nEbbaala eno mwe babadde beekulisiza mu kibuga Istanbul ekya Butuluuki (Turkey), yabadde ekubyeko nga ne w’oyisa ekigere tewali.\nABANTU 39 abaabadde balya obulamu nga beekulisa omwaka n’okwaniriza 2017 battiddwa omutujju, bw’ayingidde ebbaala ng’ayambadde nga ‘Father Christmas’ ng’akwese emmundu mu gganduula n’abasasira amasasi!\nButuluuki esingamu Basiraamu, ate eddiini ebagaana okujaguza ku Ssekukkulu oba okwetaba mu bikujjuko by’omwaka omuggya. Nnakulalala ono yavudde mu bbaala eno n’adda ewuwe n’ayambala nga ‘Father Christmas’, munda mu gganduula n’akwekamu emmundu olwo n’adda mu bbaala n’abasasira amasasi.\nKu mulyango oguyingira bbaala wadde waabaddewo abaaza, kyokka ono yayiseewo nga mukungu! Abamu baafudde masasi ate abalala beenyize nga badduka ekibabu, abamu ne bagwa wansi ne babalinnyirawo ne bafa.\nYasse 39 nga ku abo, abantu 16 baabadde balambuzi abajja okulya ennaku enkulu. Abalala 69 baalumiziddwa kyokka okusinziira ku minisita w’ensonga z’ebweru mu Butuluuki, Süleyman Soylu, omutemu ono yadduse na kati akyanoonyezebwa kyokka kino kikontana ne Gavumenti bye yasoose okugamba nti omutujju ono yabadde attiddwa.\nGavana w’ekibuga ekyo, Vasip Sahin yategeezezza nti, omutemu bwe yatuuse ku bbaala eno eyitibwa Reina Club, yasoose n’akkirizibwa nga yeefudde omucakaze.\nWabula bwe yeeyongedde munda mu bbaala, omuserikale yamukugidde, kwe kusikayo emmundu n’amukuba essasi.\nOlwo zaabadde ssaawa nga 7:45 ng’abantu baakayingira omwaka omuggya. Ebbaala yabaddemu abadigize abasoba mu 600. Gye buvuddeko, Amerika yalabula ng’akafo ako bwe kayinza okulumbibwa era nnyiniko yategeezezza nti baayongera ebyokwerinda mu kifo ekyo ekibeeramu abalambuzi abangi.\nPulezidenti wa Butuluuki, Recep Tayyip Erdogan yasaasidde abeηηanda z’abaafi iriddwa n’awera okulwanyisa bannalukalala.\nNe Pulezidenti wa Russia, Vladimir Putin naye yaweze okufaafaagana n’abatemu, naddala ng’omubaka wa Russia mu Butuluuki yabadde yaakamala okukubibwa amasasi n’afa.\nBino biteeberezebwa okuba nga bikolebwa olw’amawanga ago gombi okwetaba mu lutalo lw’e Syria gye balemeserezzaako Pulezidenti waayo, Bashir al Assad.


Bukedde Online - Kyetume ewawaabiddwa lwa kuzannyiza bacuba\nKyetume ewawaabiddwa lwa kuzannyiza bacuba\nTtiimu ya Kyetume FC, ayakeegatta ku liigi ya 'Super' ewawaabiddwa lwa kuzannyisa bacuba\nHenry Mugoya (ku kkono) owa Kansai Plascon ng'alwanira omupiira ne Robert Ssentongo owa Kyetume, ku Lwomukaaga e Lugogo\nTTIIMU ya Kansai Plascon eya Big League ewaabidde Kyetume FC mu FUFA, lwa kusambisa bacuba.\nKyetume yawutudde Kansai Plascon ggoolo 4-1 ku fayinolo ya ‘Play offs’ ku Lwomukaaga e Lugogo, n’efuuka ttiimu eyookusatu okwesogga ‘Super’ sizoni ejja. Yeegasse ku Wakiso Giants ne Proline ezaayitamu obutereevu.\nAbakulira Kansai Plascon baawandiikidde FUFA nga beemulugunya ku bazannyi babiri; Emmanuel Kalyowa (ggoolokipa) gwe balumiriza okuba omuzannyi wa Sofa Paka eya Kenya, n’omuteebi Vincent Owundo gwe bagamba nti azannyira Busia.\nPeter Ssengonzi, amyuka omutendesi wa Kansai Plascon, agamba nti abazannyi bano bazze babalondoola okuva ekitundu kya Big League ekyokubiri lwe kyatandika, nga bazannyira Kyetume emipiira egimu nga bwe babaddayo mu ttiimu zaabwe.\n“Obujulizi bwonna tubulina era twabuwaddeyo mu FUFA, “ Ssengonzi bwe yannyonnyodde.\nWabula Aisha Nalule, akulira okutegeka empaka mu FUFA, yagambye nti ensonga ya Kansai Plascon tennatuuka mu ofiisi ye.\nKansai Plascon FC,\nCity Oilers etandise ewunya kikopo kya Basketball ekyomusanvu


Abadde yeeyita omukozi wa Gavt. n'aggya ku b'e Nansana ssente akwatiddwa\nPOLIISI ekutte n’eggalira omusajja abadde yeeyita omukozi wa Munisipaali y’e Nansana n’anyaga ku batuuze abazimba ensimbi.\nMohammad Ssonko (32) nga mutuuze w’e Katooke mu Divizoni y’e Nabweru mu Munisipaali y’e Nansana ye yakwatiddwa oluvannyuma lw’abatuuze mu Nansana abazimba ennyumba zaabwe okwemulugunya nga bwe waliwo omusajja eyeeyita omukozi waabwe asussizza okubasoloozaako ensimbi ng’abagaana okuzimuwa ng’abatiisatiisa okubakwata kyokka nga bwe bamukubira essimu bantu balala be bazikwata.\nAkulira abakwasisa amateeka ku kitebe kya Munisipaali, Jackson Tumushabe yasitukiddemu ne basajja be ne bakola omuyiggo ku Ssonko ne bamukwata n’oluvannyuma ne bamukwasa poliisi y’e Nansana n’emuggalira.\nTumushabe yategeezezza nti bakyagenda mu maaso n’omuyiggo gw’abafere abeerimbika okuba abakozi ba Munisipaali y’e Nansana ne basolooza ku batuuze ensimbi ezitali mu mateeka nti kuba kye bakola kitattana erinnya ly’abakozi ba Gavumenti.\nSsonko yagguddwaako omusango gw’okweyita omukozi wa Gavumenti n’aggya ku batuuze ensimbi oguli ku fayiro nnamba SD REF: 79/23/11/2016.


Bukedde Online - 'Ennyaanya zannema ssente nzifunye mu kulima bimuli'\nAbavuganya abayiye ssente mu kalulu: Aloysious Mukasa yaakateekamu...\n'Ennyaanya zannema ssente nzifunye mu kulima bimuli'\nAb'e Kalungu basabye Gavt. ebayambe ku kufukirira ebirime\nNyingiza obukadde 5 omwezi okuva mu lusuku\nGEORGE Kazibwe omutuuze w’e Sekiwunga ekisangibwa e Mawokota mu disitulikiti y’e Mpigi amaanyi agatadde mu kulima bimuli by’agamba nti bimusingira okulima ebyokulya abantu bye basinga okwettanira.\nBya HELLEN BABIRYE NE GEORGE BUKENYA\nKazibwe agamba nti yasooka kulima nnyaanya wabula ne zimulema kwe kutandika ku bimuli mw’afunye ssente eziwera n’aweererako abaana n’okulabirira amaka ge.\nAgamba nti waliwo ebika by’ebimuli ebirimibwa bingi wabula ye amaanyi asinze kugassa mu bimuli ebiyitibwa Chrynthemuma. Abirimira ku yiika 4 era ng’omwaka afunamu obukadde okusukka mu 20 kw’atoola ez’okugula eddagala n’okusasula abakozi.\nOkubifunamu agamba nti abirima omwaka gwonna sso si kulinda nkuba. Engeri gy’aliraanye ekisenyi yagula akuuma akasika amazzi n’agakung’aanyiza mu kidiba. Kino kimusobozesezza okukungula emirundi esatu omwaka. Engeri gye yatandika okulima ebimuli aginyumya bwati;\nOkutandika okulima ebimuli\nSaalina ssente nnyingi kutandika kulima bimuli era nnalina emitwalo 30 mwe nnagula ensigo. Kubanga bikula mangu nsobodde okugaziwa n’okufuna ssente.\nKazibwe mu kiyumba mwalimira ensingo z’ebimuli.\nEbimuli ng’ebirime ebirala byetaaga ettaka eggimu. Byagala ettaka erigonda ate nga liyiika ate nga teriregamamu mazzi.\nEbimuli bitawaanyizibwa nnyo obuwuka obuyinza okukufiiriza nga bulya ebikoola n’ebimuli. Bino mbirwanyisa nga mbifuuyira eddagala eritta obuwuka buno nga Datamaster oba erya Locut.\nNg’obirabiridde bulungi nga bifunye n’amazzi agamala mu myezi ebiri n’ekitundu oba okungula.\nEbimuli byagala amazzi era mbifukirira emirundi esatu olunaku. Ku makya mbifukirira mu ttuntu n’akawungeezi.\nObutakosebwa nnyo musana ebimuli mbibikka okumala wiiki bbiri. Bwe bimala okukwata mbibikkula bimulise ekimuli.\nEkimuli bwe kyelambulula kiba kituuse okutundibwa era olina okukyanguyira okukisala, bw’olwawo kyonooneka. Ensigo y’ebimuli ngirimira mu biyumba ne nsimbuliza ebweru nga bikuze.\nEkimu ku bizibu ebisinga okunsumbuwa y’empewo n’enkuba bwe biyitirira byonoona ebimuli.\nAbasuubuzi abamu abajja okugula ebimuli balyazaamaanya ssente ne zitavaayo bulungi.\nMu biseera ky’omusana nsaasaanya ssente nnyingi okuggya amazzi mu kisenyi n’ogasindika mu kidiba nga mu wiiki nkozesa liita bbiri okugula amafuta ga petulooli ekyuma ge kikozesa.\nEbbeeyi y’eddagala eritta ebiwuka n’ebigimusa nayo eri waggulu ate oluusi biba bya bicupuli.\nEbimuli mbitunda Kampala era mbisuubuza ab’amaduuka ku pioneer Mall n’abantu basekinnoomu abagula eby’emikolo. Akatale tekantawaanya. Ebimuli mbitundira mu binywa ebiri wakati wa 2,000/- ne 4,000/- okusinziira mu kiseera.\nNguze poloti ne nzimba n’ennyumba. Nfunye emmotoka ennyamba okutambuza ebimuli.\n‘Ennyaanya zannema ssente nzifunye mu kulima bimuli’\nKabaka awummuza omutaka Nakirembeka\nAbataka baakukola SACCO\nAb'ekika kye Mbogo bafunye katikkiro omuggya\nAbavuganya abayiye ssente m...\nMukasa avuganyiza ku kaadi ya NUP mu Lubaga South bw'omuzza mu kyama agamba nti bw'abalamu ssente ze yakasaamu...\nEyanoba emyaka 30 akomyewo ...\nMARY Norah Baseka baamukuba embaga mu 1981. Yatabuka ne bba n’anoba kati emyaka 30 egiyise. Wabula bwe yawulidde...


Bukedde Online - Ssente 25,000/- eziweebwa abakadde si ntono ku byetaago byabwe?\nSsente 25,000/- eziweebwa abakadde si ntono ku byetaago byabwe?\nEkyalo Hollywood; Kitudde ku mayiro 40 okuli...\nLeero mu toli mwavu ne Inocent Tegusulwa...\nGAVUMENTI egabira abakadde ssenhte 25,000/- buli mwezi ez’okwebeezaawo. Enkola eno eri mu disitulikiti zimu kubanga egendereddwaamu kugezesebwa oba eyinza okubunyizibwa mu ggwanga lyonna. AHMED MUKIIBI yakyaddeko mu disitulikiti y’e Lyantonde mu maka g’abakadde babiri era alaga engeri ssente gye b\nGAVUMENTI egabira abakadde ssenhte 25,000/- buli mwezi ez’okwebeezaawo. Enkola eno eri mu disitulikiti zimu kubanga egendereddwaamu kugezesebwa oba eyinza okubunyizibwa mu ggwanga lyonna.


Abajulirwa ba Yakuwa Be Baani? Amazima Agabakwatako\nBISOME MU Afrikaans Albanian Amharic Armenian Aymara Baoule Batak (Toba) Bicol Bislama Bulgarian Cakchiquel (Western) Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Danish Drehu Dutch Efik English Estonian Ewe Fijian Finnish French Ga Garifuna Georgian German Greek Greenlandic Guarani Haitian Creole Hebrew Hiligaynon Hmong (White) Hungarian Iban Icelandic Igbo Iloko Indonesian Italian Japanese Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kwangal Kwanyama Lamba Lhukonzo Lingala Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Malagasy Maltese Mam Mambwe-Lungu Maya Mazatec (Huautla) Mixe (North Central) Mongolian Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Norwegian Nyaneka Nzema Ossetian Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Quechua (Bolivia) Quichua (Imbabura) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swedish Tagalog Tahitian Tatar Thai Tigrinya Tlapanec Tojolabal Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Uruund Venda Vietnamese Wallisian Wayuunaiki Wolaita Xhosa Yoruba Zande Zapotec (Isthmus) Zulu\nAbajulirwa ba Yakuwa Be Baani?\n“Nnamala emyaka mingi nga mmanyi nti Mike Mujulirwa wa Yakuwa naye ng’eddiini ye sigitegeera. Yakuwa y’ani? Lwaki Abajulirwa ba Yakuwa tebakuza nnaku nkulu? Mike yali abuzaabuziddwa akadiinidiini?”—Becky ow’omu California, Amerika.\n“Baliraanwa baffe bwe baatandika okuyiga Bayibuli n’Abajulirwa ba Yakuwa, nnatandika okwebuuza: ‘Abajulirwa ba Yakuwa, kitegeeza ki? Eryo nalyo linnya lya ddiini?’”—Zenon ow’omu Ontario, Canada.\n“Omutima gwali gutulumiriza olw’obutagenda kusaba, era Abajulirwa ba Yakuwa bwe bajja ewaka okutubuulira, twalowooza nti baali bakozesezza embeera gye twalimu okutusendasenda okubeegattako. Era twebuuza nti, bwe kiba nti amadiini agamannyiddwa tegasobodde kutuyamba, kati olwo kano akadiinidiini ak’Abajulirwa ba Yakuwa ke kanaatuyamba?”—Kent ow’omu Washington, Amerika.\n“Mu butuufu, nnali simanyi Bajulirwa ba Yakuwa, era nga simanyi na bye bakkiriza.”—Cecilie ow’omu Esbjerg, Denmark.\nNaawe oyinza okuba nga wali olabyeko Abajulirwa ba Yakuwa nga babuulira nnyumba ku nnyumba oba mu bifo ebya lukale, nga bagaba ebitabo ebinnyonnyola Bayibuli, oba nga bayigiriza abantu Bayibuli. Oboolyawo n’akatabo kano k’osoma omu ku bo ye yakakuwadde. Naye oyinza okuba nga weebuuza nti, Abajulirwa ba Yakuwa be baani? Oboolyawo naawe olinga omu ku abo b’osomyeko waggulu.\nBw’oba weebuuza ebibuuzo ng’ebyo, eby’okuddamu oyinza kubifuna wa? Oyinza otya okumanya ebyo Abajulirwa ba Yakuwa bye bakkiriza, engeri gye bafunamu ssente ze bakozesa mu mulimu gwabwe ogw’okubuulira n’okuzimba ebizimbe mwe basinziza, n’ensonga lwaki bagenda mu maka g’abantu okubabuulira?\nCecilie ayogeddwako waggulu agamba nti: “Nnasoma ebintu bingi ebikwata ku Bajulirwa ba Yakuwa ku Intaneeti. Nnawulira ebintu bingi ebitali bituufu ebyogerwa ku Bajulirwa ba Yakuwa. N’ekyavaamu nnabakyawa.” Oluvannyuma Cecilie yayogera n’Abajulirwa ba Yakuwa ne bamuyamba okufuna eby’okuddamu mu bibuuzo bye yali yeebuuza.\nWandyagadde okufuna eby’okuddamu ebimatiza mu bibuuzo bye weebuuza ebikwata ku Bajulirwa ba Yakuwa? Tukukubiriza okubuuza Abajulirwa ba Yakuwa bennyini. (Engero 14:15) Tusuubira nti ebitundu ebiddako bijja kukuyamba okutumanya, okumanya bye tukkiriza, era n’okutegeera obulungi omulimu gwe tukola.


Makko 5 | Bayibuli ey'Oku Mukutu Gwaffe Ogwa Intaneeti | New World Translation\nYesu asindika dayimooni mu mbizzi (1-20)\nMuwala wa Yayiro; omukazi akwata ku lugoye lwa Yesu (21-43)\n5 Awo ne batuuka emitala w’ennyanja mu kitundu ky’Abagerasene.+ 2 Amangu ddala nga Yesu yaakava mu lyato, omusajja eyaliko omwoyo omubi yajja gy’ali ng’ava mu kifo awaali entaana.* 3 Eyo gye yabeeranga; era okutuusiza ddala mu kiseera ekyo, tewali muntu yali ayinza kumusiba n’amunyweza wadde ng’akozesezza lujegere. 4 Emirundi mingi yasibibwanga empingu n’enjegere, naye ng’abikutulakutula; era tewali muntu yenna yali amusobola. 5 Bulijjo emisana n’ekiro, yaleekaaniranga mu kifo awaali entaana* ne mu nsozi, era yeesalaasalanga amayinja. 6 Naye bwe yalengera Yesu, n’adduka n’avunnama mu maaso ge.+ 7 N’aleekaana nnyo ng’agamba nti: “Onnanga ki ggwe Yesu, Omwana wa Katonda Asingayo Okuba Waggulu? Nkulayiza mu linnya lya Katonda obutambonyaabonya.”+ 8 Kubanga Yesu yali agugamba nti: “Ggwe omwoyo omubi, va mu musajja ono.”+ 9 Naye Yesu n’agubuuza nti: “Erinnya lyo ggwe ani?” Ne gumuddamu nti: “Erinnya lyange nze Liigyoni,* kubanga tuli bangi.” 10 Ne gumwegayirira emirundi mingi obutagoba myoyo mu nsi eyo.+ 11 Ku lusozi awo waaliwo eggana ly’embizzi+ eddene nga zirya.+ 12 Emyoyo ne gimwegayirira nga gigamba nti: “Tusindike mu mbizzi tuyingire omwo.” 13 N’agikkiriza. Awo emyoyo emibi ne gimuvaamu ne giyingira mu mbizzi, era eggana eryo eryali liweramu embizzi nga 2,000 ne lifubutuka ne ligenda ku kagulungujjo k’olusozi, ne liwanukayo ne ligwa mu nnyanja ne lisaanawo lyonna. 14 Naye abo abaali bazirunda ne badduka ne bategeeza ab’omu kibuga n’ab’omu byalo, era abantu ne bajja okulaba ekyali kibaddewo.+ 15 Bwe baatuuka awaali Yesu, ne balaba omusajja eyaliko dayimooni, oyo eyali agobeddwako Eggye, ng’atudde ng’ayambadde era ng’ategeera bulungi, ne batya nnyo. 16 Abo abaali balabye ekyali kibaddewo ne babategeeza ebyali bituuse ku musajja eyaliko dayimooni era ne ku mbizzi. 17 Awo ne batandika okwegayirira Yesu ave mu kitundu kyabwe.+ 18 Awo bwe yali alinnya eryato, omusajja eyali agobeddwako dayimooni n’amwegayirira agende naye.+ 19 Kyokka, teyamukkiriza, naye n’amugamba nti: “Genda eka mu b’eŋŋanda zo obabuulire byonna Yakuwa* by’akukoledde n’ekisa ky’akulaze.” 20 Omusajja oyo n’agenda n’atandika okulangirira mu Dekapoli* ebintu byonna Yesu bye yali amukoledde era abantu bonna ne beewuunya. 21 Yesu bwe yasaabala mu lyato n’addayo emitala, ekibiina ekinene ne kikuŋŋaanira we yali ku lubalama lw’ennyanja.+ 22 Awo omu ku bakulu b’ekkuŋŋaaniro ayitibwa Yayiro n’ajja, era bwe yamulaba n’avunnama mu maaso ge.+ 23 N’amwegayirira nnyo ng’agamba nti: “Muwala wange mulwadde nnyo.* Nkwegayiridde, jjangu omuteekeko emikono+ awone aleme okufa.” 24 Awo Yesu n’agenda naye, era abantu bangi nnyo ne bamugoberera nga bagenda bamunyigiriza. 25 Waaliwo omukazi eyali alwadde ekikulukuto ky’omusaayi+ okumala emyaka 12.+ 26 Yali abonyeebonye nnyo olw’obujjanjabi abasawo bangi bwe baamuwanga, era ng’asaasaanyizza ssente ze zonna, naye n’atafunawo njawulo, wabula nga yeeyongera kuba bubi. 27 Bwe yawulira ebikwata ku Yesu, n’ajjira mu kibiina ky’abantu abaali bamugoberera, n’akwata ku kyambalo kye eky’okungulu,+ 28 kubanga yali agamba nti: “Ne bwe nnaakwata obukwasi ku kyambalo kye eky’okungulu nja kuwona.”+ 29 Amangu ago n’alekera awo okukulukuta omusaayi, era n’awulira mu mubiri gwe nti yali awonyezeddwa obulwadde obwo obwali bumubonyaabonya. 30 Amangu ago Yesu n’awulira ng’amaanyi+ gamuvuddemu, n’akyuka n’abuuza ekibiina ky’abantu nti: “Ani akutte ku kyambalo kyange eky’okungulu?”+ 31 Naye abayigirizwa be ne bamugamba nti: “Olaba ekibiina ky’abantu kikunyigiriza ate n’obuuza nti, ‘Ani ankutteko?’” 32 Naye n’atunulatunula okulaba eyali amukutteko. 33 Omukazi ng’ategedde ekimutuuseeko, yatya nnyo era n’akankana; n’ajja n’afukamira mu maaso ge n’amubuulira buli kimu. 34 Yesu n’amugamba nti: “Muwala, okukkiriza kwo kukuwonyezza. Genda mirembe+ era wonera ddala obulwadde obubadde bukubonyaabonya.”+ 35 Bwe yali akyayogera, abasajja abamu abaava mu maka g’omukulu w’ekkuŋŋaaniro ne bajja ne bagamba nti: “Muwala wo afudde! Lwaki otawaanya omuyigiriza?”+ 36 Naye Yesu bwe yawulira bye baayogera, n’agamba omukulu w’ekkuŋŋaaniro nti: “Totya,* wabula laga okukkiriza.”+ 37 Awo n’atakkiriza muntu yenna kumugoberera okuggyako Peetero, Yakobo, ne Yokaana muganda wa Yakobo.+ 38 Awo ne batuuka mu maka g’omukulu w’ekkuŋŋaaniro n’alaba abantu ng’abaaziirana, ng’abakaaba, era ng’abakuba ebiwoobe.+ 39 Bwe yayingira n’abagamba nti: “Lwaki mwaziirana, era lwaki mukaaba? Omwana tafudde, wabula yeebase.”+ 40 Awo ne batandika okumusekerera. Naye oluvannyuma lw’okubafulumya bonna wabweru, n’agenda ne kitaawe w’omwana ne nnyina n’abo be yajja nabo, n’ayingira omwana gye yali. 41 N’akwata omukono gw’omwana n’amugamba nti: “Talisa kumi,” ekivvuunulwa nti: “Muwala, nkugamba nti Yimuka.”+ 42 Amangu ago omuwala n’ayimuka, n’atandika okutambula. (Yali wa myaka 12.) Awo bonna ne basanyuka nnyo. 43 Naye n’abakuutira obutabuulirako muntu yenna,+ era n’abagamba bawe omuwala eky’okulya.\n^ Oba, “entaana ez’ekijjukizo.” Laba Awanny.\n^ Laba obugambo obuli wansi ku Mat 26:53.\n^ Oba, “Ekitundu eky’Ebibuga Ekkumi.”\n^ Oba, “ali kumpi kufa.”\n^ Oba, “Lekera awo okutya.”


Bukedde Online - Aba UTB batandise kampeyini y'okwagazisa Bannayuganda eby'obulambuzi\nEyamezze abawanvu mu kamyufu ka NRM kati yeepikira ba 'opozisoni'\nMU kaweefube w’okwongera okwagasiza Bannayuganda okwettanira ebyobulamuzi bya kuno nga Pulezidenti bwe yabakunze okwongera okwagala Uganda, ab’ekitongole ekivunaanyizibwa ku by’obulambuzi ekya ‘Uganda Tourism Board’ (UTB) batongoza kampeyini etuumiddwa ‘Take on the Pearl of Africa’.\nMu nteekateeka eno bano bawadde abantu omukisa okuwangula okugenda okulambula ebifo eby'omulembe mu bitundu by'eggwanga eby'enjawulo ku bwereere.\nKino kisoboka bw'ogenda ku mukutu gwabwe kwe bateeka ebifaananyi by'ebimu ku bifo bino. Ddamu ng'olaga erinnya ettuufu ery'ekifo ekyo owe n'ensonga lwaki okyagala. Asinga okuba n'abagoberezi abangi abalabye ebyo by'azzeemu afuuka muwanguzi.\nClaire Mugabi (ku kkono), kitunzi wa UTB agamba nti ekimu ku bigendererwa bya kampeyini eno kuggya mu bantu ndowooza gye balina nti eby'obulamuzi bya Bazungu na bantu abalina ssente ate nga n'omuntu waabulijjo asobola okulambula n'afuna okumanya n'okuwummuza ku birowoozo.\nMu nteekateeka eno era basazeewo okukola ne bassereebu ab'enjawulo okuli; Alex Muhangi (owookubiri ku kkono), Cleo Patra, Natasha Sinayobye (wakati)n'abalala okusikiriza abantu.\nMU kaweefube w'okwongera okwagasiza Bannayuganda\nokwettanira ebyobulamuzi bya kuno nga Pulezidenti\nbwe yabakunze okwongera okwagala Uganda,\nab'ekitongole ekivunaanyizibwa ku by'obulambuzi\nekya ‘Uganda Tourism Board' (UTB) batongoza kampeyini\netuumiddwa ‘Take on the Pearl of Africa'. Mu\nnteekateeka eno bano bawadde abantu omukisa okuwangula\nokugenda okulambula ebifo eby'omulembe\nmu bitundu by'eggwanga eby'enjawulo ku bwereere.\nKino kisoboka bw'ogenda ku mukutu gwabwe kwe\nbateeka ebifaananyi by'ebimu ku bifo bino. Ddamu\nng'olaga erinnya ettuufu ery'ekifo ekyo owe n'ensonga\nlwaki okyagala. Asinga okuba n'abagoberezi abangi\nabalabye ebyo by'azzeemu afuuka muwanguzi. Claire\nMugabi (ku kkono), kitunzi wa UTB agamba nti\nekimu ku bigendererwa bya kampeyini eno kuggya\nmu bantu ndowooza gye balina nti eby'obulamuzi bya\nBazungu na bantu abalina ssente ate nga n'omuntu\nwaabulijjo asobola okulambula n'afuna okumanya\nn'okuwummuza ku birowoozo. Mu nteekateeka eno\nera basazeewo okukola ne bassereebu ab'enjawulo\nokuli; Alex Muhangi (owookubiri ku kkono), Cleo\nPatra, Natasha Sinayobye (wakati)n'abalala okusikiriza\nEbyavudde mu kafubo ka Bujingo n'abasumba ku by'okwokya Baibuli


Bukedde Online - Omugole gwe baawamba ku mbaga ye azuuse\nOluwaanyi ddagala ku ndwadde z'ensusu\nAkulira ISO atabukidde poliisi ku bya muninkini...\nAbazadde bassizza ekikkoowe nga bategedde nti 'omugole' James Baingana 31, ali mu mikono gy’abaserikale. Wabula baabuuzizza ogubadde, olwo abaserikale ba Flying Squad kwe kubategeeza nti, "Ono tumuvunaana butujju era tukyamunoonyerezaako."\nBaingana ne Umwali lwe baali e Rwanda ku mukolo gw'okwanjula. Ku kkono nga mukyala wa kkojjaabwe amukwasa ekirabo.\nOKUVA abasajja lwe baavumbagira omugole omusajja ne bamuggya ku kasiki k’embaga ye, abooluganda lwe tebaddamu kutuula! Kaweefube akulungudde wiiki nnya nga banoonya 'abaawamba' omuntu waabwe, kyokka beekanze bamusanze mu kaduukulu e Kireka nga we yaggalirwa.\nAbooluganda lw’omusajja ono beewuunyizza engeri omuntu waabwe gye yakwatibwamu eyabalowoozesa nti, awambiddwa ne baggulawo ne fayiro SD: 25/23/2017 ku poliisi y’e Bukasa mu Munisipaali y’e Kira, nga baagala poliisi eyambeko okukwata abaawambye Baingana.\nUmwali ne Baingana ku mukolo gwabwe\nBeebuuzizza n’ekigendererwa ky’okumukwata ng’ali mu ssanyu ne banne beetegekera embaga eyali eyookubeerawo enkeera nga September 24, 2017 lwe baalina okugatta abagole mu Kkanisa y’Abadiventi e Kireka.\nKu kkanisa e Kireka baalinda abagole enkeera nga tebalabikako; okutuusa aba famire ya Baingana lwe baategeeza abakadde b’Ekkanisa nti omuntu waabwe yawambiddwa era ne basaba Ekkanisa eyimirize entegeka zonna ez’okugattibwa ezaali zikoleddwa.\nWeema ezaali zitimbiddwa ku Alkeria Gardens e Bukasa we baalina okusembereza abagenyi, zaasigala zitunuulidde abateesiteesi era emmere eyali efumbiddwa kw’ossa ebyuma ebyali bipangisiddwa okukuba emiziki, nabyo byabadibirira.\nOmugole omukazi Anosiyata Umwali yasigala mu maziga nga yeebuuza ekiddako takitegeera.\nMu kukwata Baingana, abasajja bana bajja nga bali mu ngoye ezaabulijjo.\nBaasanga buli muntu yeetala ku kasiki era ne bayita Baingana ne batambula naye nga bamutwala ku mmotoka Corona enzirugavu abasajja abo mwe baali bajjidde.\nAbaaliwo baagenda okulaba ng’abasajja bano banyoolagana ne Baingana okumuyingiza mu mmotoka era amangu ago emmotoka n’esimbula.\nVincent Nabenda kkojja wa Baingana yagezaako okuwondera ng’akozesa pikipiki, wabula yali atuuka e Mbuya, emmotoka endala n’emwekiika mu maaso era namwo ne muvaamu abasajja abaamukuba nga bwe bamukomekkereza obutaddangamu kweyingiza mu bitamukwatako.\nEMISANGO GY’OBUTUJJU GITIISIZZA ABA FAMIRE\nOluvannyuma lw’okunnyonnyola ennyo, abaserikale bakkirizza okuyimbula Baingana ku kakalu ka poliisi era empapula kwe baamuyimbulidde eziriko ennaku z’omwezi October 17, 2017 ziriko emisango ebiri:\n1 Okusirikira n’okuyambako abatujju (Abetting terrorism)\n2 Okulya mu nsi olukwe (Treason)\nAbooluganda bonna kati bali mu kutya olw’obunene bw’emisango egyagguddwa ku muntu waabwe era Bukedde bwe yabatuukiridde; baagaanyi okubaako kye boogera ku nsonga zino. Baingana naye yagaanyi okwogera, kyokka omu ku batuuze yategeezezza nti, baabadde babayitiddemu engeri gye baazudde omuntu ono.\nKigambibwa nti omu ku bantu eyaggalirwa mu kaduukulu ke kamu e Kireka ye yatemezza ku booluganda lwa Baingana nti omuntu waabwe bamukuumira eyo.\nNti ono yakwatagana ne Baingana nga bali mu kaduukulu era buli omu n’awa munne ebimukwatako n’ennamba z’essimu z’aba famire ne beesuubiza nti anaasooka okuyimbulwa waakutegeeza ku ba famire ya munne.\nOmu ku batuuze e Bukasa yagambye nti waliwo omusajja eyasooka okuganza Umwali nti era ono y’agambibwa nti yalina akakwate n’obutujju nga kiteeberezebwa nti abaakutte Baingana bazze batambulira ku kya “bba wa Umwali”.\nUmwali azaalibwa Rwanda era mu March w’omwaka guno baategeka okwanjula, era bazadde ba Baingana ne mikwano gye ne beesitula ne bagenda e Kigali mu Rwanda gye baakolera omukolo ogwatambula obulungi ennyo.\nWabula akola ng’omuduumizi wa poliisi ya Kira Division, Shifah Mutibwa yagambye nti Baingana abadde yakwatibwa ekitongole ky’ebyokwerinda era bamunoonyerezaako.\nYagasseeko nti waliwo empapula ezaafunibwa nga zirimu n’okujingirira nga ziriko obubonero bwa Rwanda n’obwa Uganda nga kiteeberezebwa nti Baingana alina ky’abimanyiiko.\nBaingana yali musuubuzi wa kasooli era yamutwalanga ne Rwanda era kigambibwa nti enkwatagana ye ne Umwali we yatandikira.\nEnsonda mu poliisi zaategeezezza nti, Baingana yakwatibwa ab’ekitongole ky’amagye ekikessi ekya CMI (Chieftaincy of Military Intelligence) wabula oluvannyuma ne bamutwala e Kireka mu ba Flying Squad.\nOmugole Umwali abadde mu maziga.\nEMBAGA BAGENDA KUGIDDAMU\nOkuva Baingana lwe yayimbuddwa, enkiiko za famire zombi (ey’omusajja n’ey’omukazi) zaatandikiddewo okutuula e Bukasa mu Kira okutema empenda eziddamu embaga eyasasika.\nSsente obukadde 12 ze zaafiira mu nteekateeka eyasooka wabula baalaze obumalirivu okuddamu okusonda ssente endala okukakasa nti ekirooto kya Baingana ne Umwali okugattibwa mu bufumbo obutukuvu kituukirira ng’omwaka guno tegunnaggwaako.\nWabula waabaddewo amaloboozi agaabadde galaga okutya nga gava ku ludda lw’omusajja ne mikwano gye abamulumirirwa.\nBaabadde bagamba nti akabonero akaaliwo ku lwa September 23, 2017 kamala okulaga nti omukazi wa bisiraani; wabula bino bazadde b’omusajja be bawuliriramu ennyo ne babinafuya.\nBakkaanyizza nti wadde Baingana alina okusigala nga yeeyanjula ku poliisi nga bwe yalagiddwa, embaga eddemu etegekebwe nga n’abebyokwerinda bwe bakola okunoonyereza.\nBalina essuubi nti bwe banaazuula nga Baingana talina kakwate ku misango gye baamutaddeko, baakumuleka asigale ng’atambuza obulamu ne mukazi we Umwali.\nEbirala ebizze biba ku bagole bano\nOmusajja bamuggye ku mbaga ye ne bamutwalira mu bbuutu\nOmugole eyawambiddwa amukwasizza\nBawambye omusajja omulala mu saluuni


Bukedde Online - Luggya Lwasi bamuziise mu kitiibwa\nOwa UNRA bamusse misana ttuku\nEttemu ku ba bodaboda ligulumbizza Palamenti...\nBannaddiini n’abakungubazi abeetabye mu kuziika Luggya Lwasi.\nOmugenzi Ezekiel Luggya Lwasi Bapere aziikiddwa mu kitiibwa e Nakaseeta, Mpigi ng’abalabirizi na bakungubazi batendereza omukululo gw’alese mu ggwanga ku myaka 75. Luggya Lwasi yafiira mu ddwaaliro e Mengo oluvannyuma lw’okulumizibwa mu lubuto.\nAbakungu okuva mu Gavumenti eyaawakati nabo beetabye mu kuziika Gen. Katumba Wamala ye yakiikiridde Pulezidenti, Meeya w’e Lubaga Nabbosa Ssebugwawo, Katikkiro w’ekika ky’e Ndiga Edward Ssemukuutu n’omubaka wa Katikamu North Ying. Abraham Byandaala.\nAbalabirizi abaasiimye omugenzi olw’emirimu gy’akoledde ekkanisa kwabaddeko Eria Paul Luzinda owe Mukono eyawummula, George William Ssenabulya owa Central Buganda eyawummula, Eridaadi Nsubuga owe Luweero ne Evans Mukasa Kisekka naye eyawummula.\nPulezidenti Museveni mu bubaka bwe yayisizza mu Gen. Katumba Wamala yasiimye emirimu omugenzi gy’akoledde ekkanisa okusingira ddala ku kiggwa ky’abajulizi e Namugongo.\nGen. Katumba Wamala yategeezza nti Pulezidenti yasiimye obwesigwa omugenzi bw’abadde alina ng’abadde akwata bulungi ssente z’okuzimba Namugongo era n’asuubiza okwongera okuwaayo ssente ku mirimu gy’Ekkanisa Yayanjudde obukadde 10, Pulezidenti bwe yawaddeyo ng’amabugo.\nSsaabalabirizi wa Uganda, Stanely Ntangali yasinzidde Nigeria n’aweereza obubaka bwe yayisizza mu Jackson Matovu n’asiima emirimu omugenzi gy’akoledde eggwanga ne kkanisa n’asaba abantu okumutwala ng’ekyokulabirako.\nOmulabirizi Eridard Nsubuga eyakulembedde okubuulira yagambye nti omugenzi abadde mweruufu, mwesigwa, omuteefu ate era omuwi w’amagezi n’amwebaza okuzimba ekkanisa e Mpigi. Omulabirizi George William Ssenabulya Omulabirizi wa Central Buganda eyawummula yasiimye emirimu Omugenzi gyakoledde ekkanisa nategeeza nti abadde akola ng’atawummula emisana n’ekiro okutuusa okufa.\nYeebazizza Ruth Nkoyooyo nnamwandu w’omugenzi Dr. Livingstone Nkoyooyo eyamugatta ku mugenzi era nga babadde bakolagana okuviira ddala nga batandika okuzimba Church House.Yakuutidde abantu obutakozesa mikono gyabwe kutta bannaabwe.\nOmulabirizi Evans Mukasa Kisseka yagambye nti bafiiriddwa omuntu abadde amanyi obunafu bwabwe ng’akoleredde Obulabirizi bw’e Luweero. Omulabirizi Jackson Matovu, ssentebe ku kakiiko akazimba Namugongo yategeezezza nti omugenzi abadde mugezi ng’abadde amanyi bwino yenna akwata ku Namugongo. Rev. William Mirimu Omusumba w’ekkanisa y’e Mpigi - Nakaseeta yalaze obweraliikirivu n’agamba nti omugenzi yabadde azimba ekkanisa yaabwe n’asaba abantu okubakwattizaako basobole okugimaliriza.\nIsreal Mayengo omukulembeze mu kibiina kya ‘Prostate Gland Intiative Uganda’ ekiyamba okubunyisa amawulire agakwata ku kansa wa basajja n’okunoonya obuyambi eri abalina obulwadde buno ekyatandikibwawo omugenzi yategeezezza nti omugenzi abadde alumirirwa buli muntu\nGeorge William Ssenabulya


Kizito Michael George Library: Media ridicules Pentecostal Pastors for blindly following Benny Hinn\nMedia ridicules Pentecostal Pastors for blindly following Benny Hinn\nAbasumba abaseegu lwaki ensi ebakubira mu ngalo!\nWALIWO obweraliikirivu nti wayinza okubaawo omuyaga gw’okunoba kw’abakazi bak’abasumba b’ekanisa z’Abalokole.\nOmuyaga guno gujja kuva ku Suzana muk’Omusumba Benny Hinn eyanobye ng’agamba nti takyayinza kugumira muze gwa bba ogw’okulya ebisiyaga.\nKigambibwa nti waliwo ne bakaabasumba abalala bangi abafumbira ku bugubi olw’ebikolwa bya babbaabwe eby’obwenzi, wabula nga batya okuvaayo okwanika ebikolwa ebyo mu lwatu n’okunoba.\nKati bwe kiba nga Suzana muk’Omusumba asinga obwatiikirivu mu nsi yonna yeevuddemu n’anoba era n’ayanika omuze gwa bba ogw’okulya ebisiyaga naddala eby’obulenzi obuto, waliwo obweraliikirivu nti n’abalala bayinza okukala amaaso ne bakola ekyo Suzana kye yakoze Omusumba Benny Hinn.\nBwe kiba nti Benny Hinn ayatiikiridde mu nsi yonna olw’okubuulira enjiri ey’obulokozi kyokka nga mukozi wa bivve, ekyo kikulaga nti ensi yagwa dda eddalu nga tetumanyi.\nKikwewuunyisa aboonoonyi engeri gye beewoomya kungulu ne beefuula abatuukirivu. Anti Benny Hinn lwe yasooka okukyalako mu Uganda mu 2007 bwe yali akola eby’amagero mu kisaawe e Namboole, Abasumba abakulu okuli: Joseph Sserwadda, Robert Kayanja ne Irene Namutebi baamwesimba mu maaso abagobeko emizimu era mu kukola kino baagwanga eri ne basambagala! Naye osanga singa abasumba baffe bonna baakimanyaako nti oyo abeetukulizaako mwenzi wa ccepe osanga ate be baalimulindiggudde eri ne bamugobako emizimu egimukozesa ebivve naddala okulya ebisiyaga.\nAte Benny Hinn bw’akomyewo wano omwaka oguyise, laba abasumba bwe bamulandukiddeko ne bagenda bamuloopera musumba munnaabwe omuli w’ebisiyaga. Bambi tebaategeera nti gwe baloopa ne gwe baloopera bombi omu katta ate omulala kasalira. Kale okulya balya naye basonyiwazza nnyo ekkanisa olw’okubuulira enjiri ey’obulokozi kyokka mu kyama ne baba nga bo boonoonefu nnyo abatuuka n’okwesittaza bakazi baabwe ne banoba amaka gaabwe ne gasasika.\nKino kakibeere kyakuyiga eri abasumba abakombooza Abazungu okubaleeta kuno okubuulira enjiri n’okukola ebyamagero mu Kkanisa zaabwe. Weewaawo Abazungu abo balina ddoola wabula nga zonna zisaabaanye ebikolobero era ebyo Abazungu abo bye baba bazze okusaasaanya.\nOkukombooza ba Benny Hinn ne bajja wano okwongera okusiga ebivve kijja kwongera bwongezi okusuula ensi eddalu ekkankada, obulamu bwongere okukaluba... Sikulimba.\nPublished on: Saturday, 27th February, 2010


Bukedde Online - Ekibbattaka mu Kampala\nBy Benjamin Ssebaggala Alice Namutebi Lawrence Kitatta\nEKIBBA ttaka nga kinyinyiitidde mu Kampala n’emiriraano, Dayirekita w’ekitongole kya KCCA, Jennifer Musisi yategeezezza nti balina okuliwa buwumbi ku misango gy’ebyettaka egizze gimegga KCCA nga giva mu nsobi ezimu eziringa ehhenderere.\nCharles Ouma (ku kkono) addiriddwa Joseph Atwine, Michael Okua ne Jennifer Musisi bwe baabadde mu kakiiko k’ettaka.\nBya BENJAMIN SSEBAGGALA , ALICE NAMUTEBI ne LAWRENCE KITATTA\nOno bwe yabadde mu kakiiko akabuuliriza ku by’ettaka, yategeezezza Omulamuzi nti ekizibu kye basinze okusanga ku ttaka mu Kampala mulimu abafere bangi abeekomya ettaka lya gavumenti.\nBalina okuliwa 5,313,328,578/- ng’ensobi zikoleddwa lukiiko lw’ettaka olwa Kampala.\nYagambye nti olumu waliwo ettaka erigabibwa emirundi ebiri ng’akakiiko ka Uganda Land Commission kagaba liizi ku ttaka, olukiiko lwa Kampala lwe lyagaba edda awamu ettaka ne ligabibwa ng’olukiiko lw’ebyettaka teruyisizza kiteeso kirigaba.\nEkiseera kino bali mu kulwana okununula omwala gwa Nakivubo ogwagabibwa KCC ettaka ne baliwa Marian Kitandwe LTD.\nEkizimbe ekizimbibwa awaali essomero lya Shimon Demonstration School.\nEzimu ku poloti ze yanokoddeyo ULC (akakiiko k’ebyettaka ke lyagaba ng’ate KCCA eririnako liizi kuliko: Polot 3 Naguru road, poloti 4A-12A Namugera road, poloti 10A-16A Naguru road.\nEttaka erimu basitaana okufuna ebiwandiiko byalyo nga bwe kiri ku bbulooka 4 poloti 348 Kisingiri Estate, bbulooka 213, poloti 1531 ne 1532 erya kiriniki y’e Bukoto, poloti 83 Lugogo Bypass (Rotary Avenue baaliwaako kkampuni ya Saracen Ltd liizi.\nSsentebe w’olukiiko lw’ettaka mu Kampala, Yusuf Nsibambi, gyebuvuddeko ng’ali mu kakiiko yategeezezza nti mu Kampala mulimu ekibondo ky’abamafia abeekobaana n’abamu ku bamanyi eby’ettaka mu KCCA ne bakweka ebirikwatako kyokka olukiiko lw’akulembera bwe lumala okugabako liizi ng’ate bavaayo nga bawawaabira KCCA ebaliyirire.\nGWE BAAGUZA ETTAKA LY’E LUGOGO BAAKUMULIYIRIRA OBUWUMBI 21.\nOkusinziira ku biwandiiko bya kkooti, Lukyamuzi Investments yafuna ettaka ly’ekisaawe ky’e Lugogo ekiri wakati wa Shoprite n’ekibangirizi ky’amakolero.\nOlukiiko lw’ebyettaka mu Kampala lwali luwadde KCCA ettaka lye limu eteekewo ekibangirizi ky’emizannyo. Ettaka liri ku poloti 10A- 16A, Naguru Walk, Coronation road e Lugogo liwerako yiika 6. Lukyamuzi Investments yatwala olukiiko lw’ebyettaka mu Kampala mu kkooti.\nYusuf Nsibambi ,Ssentebe w’olukiiko lw’ebyettaka olwa Kampala ne Emmy Waliggo omuwandiisi w’olukiiko nga bali mu kakiiko k’ebyettaka.\nOmulamuzi Andrew K. Bashaija yawulidde omusango n’agusala nga February 28, 2017 ng’akakasa nti Lukyamuzi Investments ye nnannyini ttaka omutuufu n’alagira KCCA emuliyirire.\nYalagidde bamuliyirire obukadde 400 olw’okufiirizibwa kwe baamutuusaako. Ssente zino nga ziriko amagoba era n’awa ekiragiro aliyirirwe n’ensimbi endala.\nAbakulira olukiiko lw’ebyettaka mu Kampala bwe baabadde mu kakiiko k’ebyettaka baakategeezezza nti balina okuliyirira Lukyamuzi Investments 21,600,000,000/- kyokka baajulira.\nOmusango omulala oguli ku nnamba 317/2010, Paul Preet Taneja yawawaabira KCCA ku ttaka eriri ku poloti 65/67 Seventh Street Industrial Area.\nBaategeeragana addizibwe ettaka lino era kkooti n’eragira kaminsona w’ebyapa okuddamu okumukolera ekyapa ekikakasa obwannannyini ku ttaka eryo KCCA lye yali ewadde Conveyors & Transmission Soulutions LTD.\nEnsala ya kkooti mu musango guno yalagira KCCA mu nnaku 30 zokka esasule Conveyors & Transmission Soulutions LTD , 217,500,000/-. Kuno yalina okugattako okusasula emisoso emirala.\nOmusango omulala, Joyce A. Nantabi Kaddu yawawaabira Ida Bekeni Munialo ku ttaka lya poloti 6 Binayomba rise e Bugolobi. Nga September 25, 2015, Omulamuzi J. W. Kwesiga yalagidde KCCA ne Bekeni bakwatagane baliyirire Nantabi 200,000,000/-\nEgyo gimu ku misango emingi egizze gimegga KCCA mw’erina okusasulira obuwumbi bwa ssente mu kuliyirira abazze bagiwawaabira, olw’emivuyo egy’enjawulo egizze gikolebwa ku ttaka mu Kampala.\nEMIVUYO KU LIMBO YA KCCA E BUKASA:\nEttaka lya limbo lyali liweza yiika 40, abantu bazze balisengako ng’avunaanyizibwa okukuuma ekifo y’abaguza okukkakkana nga wasigaddewo yiika 5.\nHerbert Miiro Katabalwa eyali akulira olukiiko lw’ettaka ku disitulikiti y’e Wakiso yagambye nti baasalawo okukkiriza okutunda ettaka lya limbo ya KCCA e Bukasa abantu bazimbeko amayumba kubanga emirambo gyali gisusse okubawunyirira.\nYabadde mu kakiiko akabuuliriza ku mivuyo egiri mu by’ettaka n’ategeeza nti ddereeva avuga emmotoka etwala emirambo okugiziika e Bukasa, olumu yatuukanga e Kira n’agisimba awo mu kitundu awabeera abantu ye n’agenda okunoonya waalya emmere oba okwenywera ku caayi olwo ekivundu ne kikuba ekitundu kyonna.\nYannyonnyodde nti teyakoma awo, olumu emirambo yagisuulangayo busuuzi mu limbo nga tebagiziise ekivundu ne kibuutikira wonna.\nWano Katabalwa we yasinziira nga bw’alaba agenze e Wakiso okusaba ekyapa ku ttaka lino newankubadde lyali lya gavumenti, yakkiriza okugabako ebyapa eby’obwannannyini obw’enkomeredde (Free hold).\nYategeezezza Omulamuzi Catherine Bamugemereire nti KCCA okukwata limbo ne bagiteeka e Kira baakiraba ng’okuyiikiriza kubanga ettaka lya Kira esangibwa e Wakiso si Kampala KCCA gy’efuga.\nAMASOMERO AGAZZE GASENGULWA AGAMU ETTAKA NE LITWALIBWA:\n• Jennifer Musisi bwe yabadde mu kakiiko yategeezezza nti ettaka lya Nabagereka Primary School ku luguudo lwa Mwanga II , Uganda Land Commission yaliguza Boost Investments Ltd ne Buganda Land Board n’enyweza liizi ng’ettaka libaddidde.\n• Mu 2007 Shimon Demostration School lyasengulwa nga bagenda kuzimbawo wooteeri. KCCA yategeezezza nti baaligabako liizi ya myaka 99 kyokka tebaayogedde gwe baaliwa.\n• Jennifer yagambye nti ekitundu ku Nakasero Primary School kyaweebwa Prestigius Apartments.\n• Ekitundu ku Buganda Road Primary School kyaweebwa Jima Properties Ltd.\n• July 2014 byafuluma mu mawulire nga kigambibwa nti ekisaawe kya Bat Valley Primary kyali kitundiddwa. Baabyegaana era weekiri\n• Ettaka lya Kyaggwe road Primary lyaguzibwa mukwano n’azimbawo ekizimbe ky’amaduuka.\nNSIBAMBI MU KAKIIKO: Yategeezezza nti okusoomoozebwa okunene okuliwo, amateeka mwe bakolera gateekawo embeera ey’okukubagana n’akakiiko k’ebyettaka aka ULC.\nYanokoddeyo ettaka lya Lufula eriri ku Port Bell road nti olukiiko lw’akulembera lwawa KCCA liizi ya myaka 99 kyokka gavumenti bwe yaddiza Buganda ebyapa ne balikaayanira nti lyabaddizibwa.\nYasabye akakiiko kasembe etteeka ly’ettaka likolebwemu ennongoosereza lirambike wa ULC weerina okukoma era linnyonnyole obuvunaanyizibwa n’emirimu gya BLB.\nYasabye ennyingo eya 273 ekolebwemu ennongoosereza, gavumenti esobole okuddamu okufuna amaanyi gaayo ku ttaka.\nOkugamba nti ettaka liri mu mikono gy’abantu kirina amakulu mangi okusinziira ku ntaputa ez’enjawulo ekiggyako gavumenti obuyinza n’amaanyi g’erina ku ttaka.\nBalwanidde obukulembeze bwa paaka ku Kaleerwe


Bukedde Online - Muweeyo eri Allah mulyoke mumusabe\nKadhi Kakande ng'aggulawo omuzikiti ku Kasawo SS\nKadhi wa Mukono n'emiriraano, Abdu Noor Kakande akuutidde Abasiraamu okunyiikira okuwa saddaaka mu nnaku zino 10 ez'omukisa ez'omwezi gwa Dhul Hijja ze tulimu.\n"Zino ennaku ze tulimu za kwenyagira mpeera na kwegayirira mungu ate buli ebikutte. Muweeyo eri Allah mulyoke mumusabe. Tosobola kusaba Allah kukuwa ate nga ggwe oli mukodo eri abalala," Kadhi Kakande bwe yagambye.\nBino yabyogeredde ku ssomero lya Kasawo SS e Kyaggwe - Bugerere bwe yabadde aggulawo omuzikiti gw'essomero, Kasawo Masgid Musa, ogwazimbiddwa abamu ku bayizi abaasomerako mu ssomero eryo nga baakuliddwa Yahaya Kasujja.\nYagasseko nti, omuntu yenna ayagala okugaggawala tolina kusabiriza balala wabula, ggwe waayo akatono k'olina olwo Allah omusabe nga bw'omujuliza ye ajja kukutemera empenda. Saddaaka tetegeeza ssente zokka wabula ne mu bintu ebikalu ng'engoye, ebyokulya n'okulagira okukola emirimu emirungi.\nHajjati Hazida Nsubuga, omukulu w'essomero yasiimye era n'asaba abayizi okwongera okukolaganira awamu n'obukulembeze bw'essomero lino kiyambeko okwongera okulikulaakulanya.\nHajjati Hazida Nsubuga\nAleppuka na gwa kweyita mulambuzi wa masomero e Lyantonde\nBaheedimaasita baweze ku bayizi abakozesa enjaga\nMonaco etandise okutokota Zaha emutwale\nEverton yeesimbye mu Zaha


Bukedde Online - Okukyusa pamiti kukoma ddi?\nUganda etongozza wâ€™etereka mmotoka\nEmmotoka eza yingini entono zongedde okuba...\nAmateeka gakulagira okulanga mu mpapula zâ€™amawulire ezisinga okusomwa mu kitundu mwâ€™oli.\nObutamanya nnambaÂ ya pamiti yo tekitegeeza nti tosobola kufuna dipyulikeeti yaayo kuba ebiwandiiko byayo byonna bibaay mu URA ne mu kkampuni ya Face Technologies eyaweebwa olukusa okukola nâ€™ok\nObutamanya nnambaÂ ya pamiti yo tekitegeeza nti tosobola kufuna dipyulikeeti yaayo kuba ebiwandiiko byayo byonna bibaay mu URA ne mu kkampuni ya Face Technologies eyaweebwa olukusa okukola nâ€™okugaba pamiti za kompyuta.\nBino byonna bwe biremaÂ ogenda ku poliisi egezesaÂ baddereeva abaagala okufuna pamiti ne bakufunira nnamba ya CC (Certificate of Competence) eyakuweebwa oluvannyuma lwâ€™okugezesebwa nâ€™okakasibwa nti osaanidde okuweebwa pamiti\nWabula obutamaala ssente na biseera oteekwaÂ okuba nga wekakasa obutuufu bwa pamiti yo kuba bangi babadde bavugira ku za bicupuli\nBwe mba njagala okufuna pamiti omuli kiraasi ya pikipiki, mitendera ki gye mpitamu era bifo ki byengendamu? 0774224083\nOkufuna pamiti ya pikipiki oteekwa okuba ngâ€™omaze okugezesebwa poliisiÂ egezesa baddereeva abaagala okufuna pamiti. Nga tonnatuukayo oteekwa okuba nga wamaze okukeberebwa abasawo era ne bajjuza kuÂ ffoomu ekuweebwa okuva ku ofiisi ya URA ezikola ku pamiti.\nFfoomu gye watwala okujjuza ogizza mu URA ne bakugerekera ssente zâ€™olukusa lwâ€™okuyirizibwa pikipiki olumanyiddwa nga (Provisional) ku 24,000/-. OddamuÂ okusasula 4,000/- mu Face Technologies okukuwaÂ olupapula lwe lumu olwo nâ€™otandika okuyigirizibwa pikipiki.\nOluvannyuma lwâ€™okwekakasa nti atengeredde okuvuga era nga nâ€™obubonero bwâ€™oku nguudo obukuba budinda, osasula 22,000 mu bbanka nga zino za kukugezesa okuzuula obaÂ osaanidde okuweebwa pamiti.\nBwâ€™oyita nâ€™oddamu okusasulaÂ 66,000/- eza pamiti ya myaka esatu mu URA ne muÂ Face Technologies nâ€™osasulayo 20,000/- ne bakuwa pamiti yo.\nOkufuna pamiti ya pikipiki otandikira ku ofiisi ya URA e Nakawa, e Kampalalamukadde ku kizimbe ekirinaanye omuzigiti ne ku matabi ga URA wonna mu ggwanga.\nNnina pamiti ya kiraasi â€œBâ€, nzikirizibwa okussaamu kiraasi ya â€œDLâ€ ne â€œCMâ€ omulundi ogumu? Edison e Kasese, 0773324920\nDDEREEVA yenna alina pamiti nga yagifuna mu makubo matuufu waddembeÂ okugikoonesaamu kiraasi endala wabula nga buli emu essibwamu ku lwayo ngâ€™osabye olukusa olwenjawulo.\nOmuntu afuna pamiti evuga mmotoka ngâ€™atandika butandisi aweebwa kiraasi â€œBâ€ wabula oluvanyuma lwâ€™okuvugira akaseera aba waddembe okuddayo mu URA nâ€™agula empapula ezimukkiriza okuddamu okugezesebwa okuzuula oba asaanidde okukoonamu kiraasi ya mmotoka gyâ€™aba asabye.\nKino kikola ku kiraasi endala ezitali ezo ezikkiriza omuntu okuvuga ekidduka ekisaabaza abantu okuva ku 14 okudda waggula.\nKiraasi zino zeetaagisa ddereeva okuba ngâ€™amaze okufuna obumanyirivu bwaÂ myaka etaano okuva ku lunaku lwe wafuna kiraasi esooka.\nBwe mba ne kiraasi â€œBâ€ ddi lwe nnina okufuna kiraasi endala era kiraasi ki? 0782744252\nKIRAASI â€œBâ€ yâ€™entandikibwako, naye kiraasi endala gyâ€™oyagala okukoonesaamu esinziira ku kika kya mmotoka gyâ€™oyagala okuvuga.\nKino kikola ku kiraasi endala ezitali ezo ezikkirizaÂ ddereeva okuvuga mmotoka ezisaabaza abantu okuva ku basaabaze 14 okutuuka kwâ€™abo abatwalibwa bbaasi.\nOkukyusa pamiti za kompyuta kukoma ddi?0713588659\nOKUKYUSA oba okuzza obuggya pamiti enkadde ezâ€™empapula kukyagenda mu maasoÂ ku matabi ga URA ne kkampuni ya Face Technologies.\nPamiti erina okuba ngâ€™ezziddwa buggya obutasussa bbanga lya myaka etaano okuva ku lunaku lwe yazzibwa obuggya oba lwe yakuweebwa sso si lwe yaggwaako ngâ€™abangi bwe balowooza.\nURA yakoma okugaba pamiti zâ€™empapula mu August wa 2005 era zaakoma okukkirizibwa ku nkomerero ya 2008,Â wabula abakyazirina bakkirizibwa okuzizza obuggya. Wabula abaafuna pamiti zâ€™empapula mu August wa 2005,Â mu August wâ€™omwaka guno lwe ziweza emyaka etaanoÂ era ekiseera kino bwe kinaayita tewajja kubaayo pamiti ya mpapula ezzibwa buggya.\nCranes nnungi naye abazannyi bazito - Mwesigwa


Bukedde Online - Omukazi kkondo w'amayumba bamukutte\nSsentebe w'abataasoma awadde ababaka abaag...\nBa kafulu mu kumenya amayumba Poliisi ebakutte n'ebikozesebwa\nOmusirikale ng'alaga ebimu ku bintu ababbi bye bakozesa okumeenya amayumba\nPOLIISI egudde ku kibinja ky’ababbi nga kuliko n’abakazi ababadde bamenya amayumba n’okulinnya ebikomera ne banyaga abantu emisana ttuku.\nBaasangiddwa n’ebisumuluzo eby’enjawulo n’ebyuma bye babadde beeyambisa okumenya amayumba.\nPoliisi y’e Kabalagala yakutte ababbi bano oluvannyuma lw’okutemezebwako abatuuze nga bwe baabadde batambulira mu mmotoka ekika kya Noah nga balina ennyumba gye baabadde bagenze okunyaga kyokka abatuuze bwe baabalabye ne badduka.\nEbisumuluzo ababbi bye bakozesa\nYagambye nti ababbi bano babadde bamenye ennyumba ya Hassan Basajjabalaba ezipangisibwa esangibwa e Buziga ng’okubazuula kyadiridde abantu ababadde okumpi okwekengera mmotoka eyabadde eyingidde ekikomera nga abantu abagirimu tebamanyiddwa mu kitundu kino nebatemya ku poliisi .\nYategezezza nti poliisi yasudde emisanvu e Kansanga n’ebakwata era ne basanga n’akasawo omwabadde ebintu ebyeyambisibwa mu kumenya amayumba ssaako n’ebisumuluzo ebisoba mu 30 wabula omuku ku bbo nadduka ababiri ne bakwatibwa. Yagambye nti abakwatiddwa bakkiriza nga bwe benyigira mu ku bba nadala okumenya amayumba gebazuula nti banyinigo tebaliiwo bagenze ku mirimu.\nYanyonnyodde nti ababbi bano balina ekibinja kyabwe nga benyigira n’emukumenya amayumba mu ggwanga lya Kenya nga ekibinja kyabwe kirimu abasajja basatu n’abakazi basatu era nga bafuna mmotoka gye bapangisa mwe batambulira okugenda okubba.\nYagambye nti ababbi bano baabadde bagenze okumenya amayumba g’abapangisa ba Hassan Basajjabalaba agali e Buziga ng’abantu abaliraanyeewo be beekengedde emmotoka eyingira mu kikomera nga bannannyini waka be bamannyi tebaliimu.\nYagambye nti poliisi olwagitemezzaako n’esuula emisanvu mu makubo gonna agava e Buziga ne babakwatira e Kasanga nga baabadde n’ebisumuluzo ebyenjawulo 30, ng’omu yasobodde okudduka kyokka ababiri ne bakwatibwa.\nYagambye nti abaakwatiddwa bakkirizza nga bwe beenyigira mu kubba nga bamenya amayumba nga bannyinigo bagenze okukola.\nYannyonnyodde nti ababbi bano balina abantu abalala be bakolagana nabo ng’ekibinja kyabwe kirimu abasajja basatu n’abakazi basatu nga bagamba nti oluusi basala n’ensalo ne bagenda e Kenya.\nPoliisi yagenze mu nnyumba gye bapangisa e Munnyonnyo ng’erimu ebintu eby’omuwendo ebiteeberezebwa okuba nga babibba.\nN’agamba nti okunoonyereza ku kyagenda mu maaso okuzuula abantu abalala.\nFik Fameica ali mu kkooti lwa kubba luyimba\nKaleerwe anaayaka, bamalirizza pulaani y'okuzimba akatale akapya\nAb'e Kaleerwe banenyezza omubaka Munyagwa olw'okubaggyako ttanka\nBakazibaggya balwanidde omusajja alimu sukaali


Bukedde Online - Gav't ennyonnyodde ku by'okusibira Minisita Rukutana mu kkomera e Kitalya\nOwa booda omulala yeekumyeko omuliro\nABASIBE abaakakwatibwa ssenyiga wa Corona beeyongedde mu ggwanga nga kati baweze 400.\nMu ngeri y'emu ekitongole ky'amakkomera kinnyonnyodde ku nsonga z'okukyusa minister Mwesigwa Rukutana okumuggya e Ntung'amo okumuleeta e Kitalya ne kitegeeza nti kyakoleddwa mu mateeka agafuga ekitongole kino era tekiria mutawana.\nOmwogezi w'ekitongole kino Frank Baine yagambye nti abasibe abapya tebakyatwalibwa Luzira olw'ensonga z'obulwadde bwa ssenyiga.\nN'agamba nti ekkomera ly'e Kitalya mu Wakiso lyazimbibwa bulungi nga liriko ebyokwerinda ebimattiza ng'ery'e LUZIRA era kati mwe musibirwa abasibe ab'ekikungu n'abo abazza emisango gya naggommola n'olwekyo okuletebwayo kwa Rukutana eyaliko Ssabawabuzi wa gavumenti ku by'amateeka tekirina we kikontanira na mateeka g'amakkomera.Yagambye nti okukyusa omusibe okumuggya mu kkomera erimu okumuzza mu ddala buvunaanyizibwa bwa Ssabaduumizi w'ekitongole ky'amakkomera.\nRukutana yakwatibwa n'aggalirwa nga kigambibwa nti yasika ku bakuumi be emmundu n'alumya abawagizi ba munne gwe yali avuganya naye mu kamyufu ka NRM Naome Kabasharira.\nKu nsonga z'obulwadde bwa ssenyig , Baine yagambye nti amakkomera ga Uganda galimu abasibe abasoba mu 61,000 kyokka nga ku bo 400 be bakakwatibwa obulwadde bwa ssenyiga era bajjanjabirwa mu bifo ebitali bimu. E Gulu wajanjabirwayo 300 n'e Jinja 97 kyokka nga tebali mu mbeera mbi.\nFik Fameica akyepena ebya kkooti\nEffumbe liwera kuwangula Mpindi mu gy'Ebika\nEmbogo ne n'Emmamba zirwanira semi ya Bika


Okukozesa obuweke oba okwoza munabana-safe2choose\nobuweke obujjamu olubuto oba okwoza mu lubuto ki ekituufu era ekiyinza okunkolera?\nWano tugerageranya enjawulo wakati obuweke obujjamu olubuto n`okwoza mu lubuto nga okozesa MVA/EVA okujjamu olubuto.\nKisinzira ku mukyala okusalawo ekisinga okumukolera okusinzira ku sente zebalina, okuberawo kw`obuwereza, ebanga ly`olubuto, n`okusalawo kw`omukyala nga ye\nokulona engola esinga mu kujjamu olubuto\nOkwooza munabana Mu ddwaliro\nokujjamu olubuto ne mpeke kyeki?\nOkwoza mu lubuto kyeki?\nDefinition Okukozesa obuweke tekilina mutawana gwona. Omukyala akozesa obuweke nga ali waka okujjamu olubuto lwategekede.\nObuweke buli bubili obujjamu olubuto, osobola okukozesa mifepristone awamu ne misoprostol oba okukozesa misoprostol yeka.\nSafe2choose ewagila enkola zoona okukozesebwa nga olubuto luli wansi wa sabiiti 13 era , okumana ebisinga obisanga wano. MVA oba okwoza mu nabaana/lubuto nkola nungi nyo nadala mu myezi essatu egisooka ejj`olubuto oba nga wakaweza emyezi enna paka sabiiti 14 \nOkukozesa amasanyalaze oba EVA effanagana ne MVA, era ekyenjawuli nti EVA ekozesa masanyalaze okusikamu ebisigalira by`olubuto mu nabaana. EVA eyinza obutafunika mu bitundu byabankusere olwa masanyalaze.\nMVA ne EVA zikizesebwa basawo bakugu mu ddwaliro wano.\nebibi ne bilungi ebiri mu kukozesa obuweke , \nEbibi nebilungi ebyokwooza munabana oba MVA , \nEnkola Kikola obutundu 95 ku buli 100 Kikola obutundu 99 ku buli 100\nObutabela na mutawana Telina mutawana Telina mutawana\nOkukebela olubuto ka tivi teketagisa mukujjamu olubuto ngokozesa obuweke. Naye kyetagisa okukebela omubili, nakativi ketagisa nga ogenda okwoza mu nabaana okusinzila ku ddwaliro lwoba ogenzemu\nEnaku zokukomako Osobola okukozesebwa olubuto olikoma ku sabiiti 13\nOkumanya ebisingawo ku sabiiti zolubuto, kebela ku lutimbe luno okukakasa olubuto ne kaliculata. Osobola okukozesebwa okutusa ku sabiiti 14 okwooza mu nabana ne 15 nga okozeseza masanyalaze.\n(Esabiiti za MVA zisinzila ku dwalilo lyogenzeko nomusawo anakukolako)\nOkumanya ebisingawo ku sabiiti zolubuto, kebela ku lutimbe luno okukakasa olubuto ne kaliculata.\nEkifo Kikolebwa ewaka omukyala wabelela omukakamu kilina kukolebwa mu ddwaliro awali omusawo omukugu.\nKikolebwa ani Kisobola okukolebwako omukyala yenyini kisobola okukolebwa dokita, nansi, omuzalisa, nabalala abatendeke obulungi\nKimala banga ki okumaliriza okujjamu olubuto nga okozesa obuweke kisobola okutwala enaku oba sabiiti entono, bwokozesa enkola eyokwoza mulubuto,omaliriza mu dakiika.\nEmitawana omusaayi gujja bwegugenda okumala nga sabiiti bbili nokusingawo nga okozeseza obuweke.\nokulumizibwa mulubuto kuyinza okujja nga bwekugenda okumala sabiiti nga bbili nga okozeseza obuweke. kisoboka okutwala sabiiti emu ku bbili.\nkisobola okutwala nga sabiiti emu ku bbili nga okozeseza enkola eyokwoza mu lubuto.\nObuzibu obuzibu bwoyinza okufuna mulimu nga:okuvamu omusaayi omungi enyo, olubuto obutavamu oba okuvamu ebitundu obuzibu bwoyinza okufuna mulimu nga:okuvamu omusaayi omungi enyo, okulwala obuwuka mu musaayi/mu bitundu ebyekyama, okufuna ekituri ku nabaana, ne bitundu byomubiri ebijetorode, olubuto/enda obutavumu lwona, olubuto okuganira ddala okuvamu.\nEbeeyi okutwaliza awamu, obuweke obujjamu olubuto bwalayisi okusinga enkola eyokwoza mulubuto kubanga kyetagisa kugula buweke bwoka. A kativi ko lubuto akandibadde akebbeyi teketagisa. Omuwendo gwa sente omutuufu ogwokwoza mulubuto gukyukila ddala okusinzila Ekitufu kiri nti okwoza mu lubuto (MVA/EVA) kwabeyi nyo okusinga okukozesa obuweke okujjamu olubuto kubanga ebisera ebisinga kyetagisa y`okukeberebwa okulala nga Kattivi, omukugu omutendeke okukola kino.Era ebeyi ya okwoza mu lubuto eja kukyuka nyo okusinzira ku kifo woli wamu namateeka agafuga okujjamu olubuto mu nsi eyo.\nNga omaze okuvamu olubuto okulondola omukyala ajjemu olubuto okukakasa nti obuwereza bwamuyamba olusi kulungi naye si kwa buwaze.\nAbakyala balina okukwatagana ne kiliniki/eddwaliro eriba libawadde okuwereza buno singa baffuna okuvamu omusaayi ekisukiridde,omusujja, obulumi obuyitiride, obubonero bw`okulwala obuwuka oba obw`olubuto okweyongera mu maaso. tesiti/okukebera olubuto mu musuro/enkali kujja kulaga nti olubuto lwavamu mu sabiitti 2 ku 3 nga omaliriza okujjamu olubuto. omukyala ayinza okudda ku mirimu jje obudde bwona okusinzira ku busobozi bwe nengeri jjeyewuliramu nga omuntu era tewali banga ggere. Osobola okuzula ebisingako kubino wano ku mutimbagano gwaffe. okulondola omukyala ajjemu olubuto okukakasa nti obuwereza bwamuyamba olusi kulungi naye si kwa buwaze.\nAbakyala balina okukwatagana ne kiliniki/eddwaliro eriba libawadde okuwereza buno singa baffuna okuvamu omusaayi ekisukiridde,omusujja, obulumi obuyitiride, obubonero bw`okulwala obuwuka oba obw`olubuto okweyongera mu maaso. tesiti/okukebera olubuto mu musuro/enkali kujja kulaga nti olubuto lwavamu mu sabiitti 2 ku 3 nga omaliriza okujjamu olubuto. omukyala ayinza okudda ku mirimu jje obudde bwona okusinzira ku busobozi bwe nengeri jjeyewuliramu nga omuntu era tewali banga ggere. Osobola okuzula ebisingako kubino wano ku mutimbagano gwaffe.\nKu byokutangila oluzalo\nEnkola oba ebika ebisinga ebya kizaala gumba bisobola okutandikirwawo mubwangu ddala nga omaliriza okujjamu olubuto nga okozesa obuweke, okujjako akawetta ko mubukyala na kawetta ka nabaana.\nOkufuna enkola essanide eye kizaala gumba gyoyagala, kyalila www.findmymethod.org Enkola oba ebika byonna ebya kizaala gumba bisobola okutandikibwa mubwangu ddala nga omaliriza okwozebwa munabaana.\nOkufuna enkola essanide eye kizaala gumba gyoyagala, kyalila www.findmymethod.org\nsafe2choose n`abaakugu okuva ku carafem, okusinzira ku kuwabulwa kwa 2020 Ipas, the 2012, ne 2014 ne WHO.\nThe National Abortion Federation Kyekibina ekittaba abantu abawa obuwereza bw`okujjamu embuto mu Amerika.\nEmboozi zokujjamu olubuto\nEmitendela yokujjamu olubuto nga booza munabana


Omubaka Nambooze awaddeyo ekizimbe kye eri e kibiina kya NUP bateekemu offiisi zaabwe e Mukono – Watchdog Uganda\nHon. Betty Nambooze ku kkono ne Hon Robert Kyagulanyi ku ddyo gwe bawadde ekizimbe\nOMUBAKA wa Munisipaari ye Mukono Betty Nambooze Bakireke awaddeyo emu ku nnyumba ze muteekebwemu offiisi ze kibiina kya NUP ekikulemberwa Hon Robert Kyagulanyi Sentamu.\nKigambibwa nti ekizimbe kino kya maka era nga kiriko ne kikomera ekisangibwa ku kyalo Kavule mu Mukono Central Division mu massekkati ge kibuga kye Mukono, era nga muno emirimu gyonna egya NUP mwe gigenda okuddukanyizibwa.\nEnsonda zilaze nti Kyagulanyi abadde amaze akabanga okuva lwe yatongoza ekibiina kye nga anoonya ekizimbe ekiyimiridde mwayinza okuteeka Offiisi ze mu Mukono, kyokka nga bannanyini mayumba batya okumupangisa okutuusa ku lw’okusatu oluwedde bwe yali akyaliddeko Omubaka Nambooze namusuubiza okumuwa emu ku nnyumba ze addukanyizeemu emirimu gye kibiina kya NUP.\nKino kilaze nti Nambooze aba DP bwe bategendereze yandyabuulira ekibiina kyabwe ne yeegatta ku Kyagulanyi, okusinziira ku embeera ye by’obufuzi bwegenda ekyukakyuka okuva ekisinde kya People Power bwe kyeyerura abakulembeze baakyo ne batongoza ekibiina kya NUP National Unity Platform.


Enkalu ku kifo ky’omubaka wa Munisipaari ya Mukono; Munnabyanjigiriza Ssozi Abbas olw’okaano alw’etabyemu okujjayo Nambooze – Watchdog Uganda\nAbbas Ssozi ku kkono ayagala okuvuganya ku kifo ky'omubaka wa Munisipaari ye Mukono ne Betty Nambooze aliko kati\nOMWAKA 2021 gunateera okukuba koodi, eby’obufuzi mu bitundu eby’enjawulo kati ye mboozi esinga okutunda wonna mu Ggwanga, mu kibuga kye Mukono abavubuka bagamba nti kuluno ka gwake k’etonnye balina okutwala ekifo ky’obubaka bwa Munisipaari bwe baludde nga bakonga lusu.\nKuluno munnabyanjigiriza era omusuubuzi Abbas Ssozi Ssegujja avuddeyo yetabe mu lw’okaano lw’obukulembeze mu kitundu kya Munisipaari ye Mukono gyagamba nti gyazaalibwa, gyakulidde, okusoma saako n’emirimu gye.\nEkifo kino mu kiseera kino kilimu omubaka Betty Nambooze Bakireke kyamazeemu emyaka egisoba mu 10.\nSsozi gwe twasanze mu makaage agasangibwa ku kyalo Nasuuti ekiri mu muluka gwe Ntawo mu Mukono Central Division, bwati bwe yatunyonyodde ebimukwatako;\nNazalibwa nga 18.10.1981 ku kyalo Totala Village ekisangibwa mu Division ye Mukono mu Munisipaari ye Mukono.\nKitange ye Lt. Col. Moses Segujja ne maama Hadijjah Namazzi abatuuze be Nasuuti Mukono, era mu maka ga kitange nze mwana asooka.\nOkukula kwange nagenda okutegeera nga mbeera ne Jjajja wange Millicent Namazzi, kubanga mu kiseera eky’omwaka gwa 1982-1983 kitange yali yegasse mu bayekera ba NRA abaali bagenze mu nsiko okununula e Ggwanga.\nJjajja Millicent mu kiseera ekyo yali atunda manda kyokka bwe yalaba nga ntuuse okusoma nantwala ku ssomero lya Kigoonya Nursery School elyali lisangibwa ku kyalo Total Village ne ntandika okusoma\nMu mwaka gwa 1986 Taata wange yakomawo nga olutalo luwedde nantwala okutandika ekibiina ekisooka mu ssomero lye kkanisa ya Uganda elimanyiddwanga Bishops West Primary School e Mukono, gye nava ne neeyunga ku Nkoyoyo Day And Boarding Primary School Matale gye natuulira ekibiina ky’omusanvu.\nEbibuuzo byakomawo ngankoledde ddala bulungi era bazadde bange ne bantwala e Kiira College Butiki okuva mu siniya esooka okutuuka mu y’okuna.\nSiniya ey’omukaaga nagikolera ku ssomero lya Kasawo SS Kigayaza, gye nava ne neegatta ku Ttendekero ekkulu e Makerere ne nkuguka mu Busomesa, ndi musomesa omutendeke owa masomo okuli Economics ne Geography.\nOluvanyuma nagenda mu Ttendekero lya IUIU Islamic University in Uganda ettabi elye Kibuli ne nkola Diploma yange mu nzirukanya ye mirimu Public Administration.\nEmirimu Ssozi gyakozeeko\nBwe namala okukuguka mu byenjigiriza e Makerere nasalawo okutandika okuteeka bye nasoma mu nkola era nasomesaako mu ssomero lya Equator College Lugazi, gye nali akulira eby’ensoma mu ssomero lyonna DOS, mu ngeri yeemu era nali nsomesa ku ssomero lya St. Martins Lubaga SS, oluvanyuma gyonna emirimu ne ngireka ne nsalawo okutandika essomero lya siniya ku kyalo Ttakajjunge e Mukono elimanyiddwanga Buntubulamu Helm Trust College.\nSsozi mu kkooti wakati nga akwasa embuzi abavubuka be Ssonde\nEno twasomesezaayo abaana bangi era nafunayo n’omukisa okubaako abayizi ba mulekwa be nali nnyambako , oluvanyuma abaafuna abazungu ababakwatirako ku kusasula ebisale bye ssomero ne tukwatagana nabo.\nMu kiseera ekyo nali nfuuse omukulembeze wa bavubuka mu Town Council ye Mukono, nga kino kyanyamba nnyo okwongera okunyweza omukwano n’abazungu era ne batandika okuleeta emisomo egy’agendererwamu okubangula abavubuka okubaako emirimu gy’omumutwe gye bayiga okukola.\nNeyongerayo ne nkolagana nabo era ne ntandikawo ekitongole ky’obwanakyewa ekiyamba ku baana bamulekwa abatalina mwasirizi ekimanyiddwanga Mukono Child Support Iniciative kye ntambuza n’okutuuka kati era ne mpitibwa mu Ggwanga lya Budaaki okusobola okunoonya obuyambi ne mbufuna nga kati tulina abayizi 102 be tusasulira ebisale bye ssomero mu massomero ag’enjawulo okwetoloola Mukono.\nNdi musajja musuubuzi wa birime era mu biseera bye mabega nga e Ggwanga lya Southern Sudan telinaba kwononeka nali ntwalayo nnyo ebyamaguzi naye kati emirimu gyange egisinga ngikolera wano mu Uganda.\nNdi mulimi era omulunzi we nkoko ku kyalo Kabembe ninayo faamu ye nkoko mwe nsinziira okusomesa abavubuka ennunda ye nkoko ey’omulembe basobole okufuna ensimbi.\nSsozi mu by’obukulembeze\nEby’obukulembeze nabitandikira mu mu ssomero lya kiira Coollege eno nze nali nkulira ekisulo kyaffe mu kibiina eky’okusatu ne ky’okuna, eno bwe navaayo okwegatta ku Ksawo SS natandikawo olupapula lwa mawulire olwafulumanga buli wiiki lwe natuuma Kasawo Mirror, luno lwanyamba nnyo abaana okummanya ennyo ku ssomero kubanga nze nali omukungaanya walwo, era abakulira essomero lino banyambye nnyo kubanga lukyaliwo.\nNga ndi mu luwummula olwa siniya ey’omukaaga nalondebwa okubeera omuwandiisi ku lukiiko olukulembera abavubuka mu Town Council ye Mukono, era ne nondebwa okubeera omuwandiisi w’olukiiko lwa bavubuka b’ekibiina kya NRM mu Disitulikiti ye Mukono, oluvanyuama ne nfuulibwa Ssabavubuka wa NRM mu disitulikiti ye Mukono ne Mukono eyawamu (Greater Mukono).\nNalondebwa okubeera Kkansala eyasooka owabavubuka ku Munisipaari ya Mukono, era kati nze akulira abasuubuzi ku lukiiko lw’ekibiina kya NRM mu Mukono.\nSsozi byagenda okusimbako essira\nSinga mba mpereddwa omukisa okukiikirira abantu baffe aba Munisipaari ye Mukono essira ngenda kuliteeka nnyo ku bye njigiriza kuanga yadde nga Mukono kibuga kikuze naye era abaana bangi tebasoma nga kino kijja kutuviiramu omutawaana gye bujja kubanga bagenda kufuukira ekitundu ekizibu olw’obutaba na mirimu.\nAbavubuka baffe njagala okubalowoozaako mu ngeri eyenjawulo nga tubateerawo embeera gye basobola okuyitamu okuyiga emirimu egy’emikono okuli okubayigiriza okukanika emmotoka ne Boda Boda, okuzimba, okubajja ne bilala.\nSsosi ku gimu ku mikolo gy’okuggalawo eby’emizannyo mu Munisipaari ye Mukono\nMu mukono tulina ebitundu bye byalo njagala okulaba nga tuyambako ku balimu baffe basobole okufuna mu bye balima kubanga nkizudde nti abasuubuzi bajerega nnyo abalimi kubanga baba tebamanyi butale gye buli nabo kwetwalirayo ebyamaguzi byabwe basobile okufuna ku nsimbi ezegasa.\nEby’emizannyo mu bavubuka tetugenda kubisuula ku bbali kubanga nja kulaba nga ntandikawo wakiri ettendekero ly’omupiira eri abaana abato abalina obwagazi ne kitono eri omupiira nabo basobole okukuguka mu muzannyo bafune kilaabu ennungi zibagule bafune ku nsimbi.\nSsozi musajja mufumbo era alina n’abaana era munnaNRM lukulwe.\n24th April 2017 at 11:07\nResidents Make Own Traffic Cop to Stop Speeding Drivers\n26th September 2016 at 17:12


Bukedde Online - Babakutte bawandiika abaazirwanako ab’empewo\nBabakutte bawandiika abaazirwanako ab’empewo\nAbaalabikira mu kkamera nga batema omugagga...\n‘Temukkiriza bwavu kulya maka gammwe\nABEEBYOKWERINDA bagudde mu lukwe lw’abajaasi olw’okubba ssente z’abaazirwanako eziri eyo mu buwumbi ne bakwatako babiri. Kigambibwa nti babadde bakolagana n’abamu ku banene mu minisitule y’ebyokwerinda n’ensonga z’abaazirwanako gattako abantu ba bulijjo.\nISO ye yakutte abantu bano okuli John Kato Kasule 45, omutuuze w’e Kabojja mu Kyengera ne Sgt. Patrick Mwondah akolera mu tterekero ly’ebiwandiiko by’amagye mu nkambi e Bombo.\nKasule yakwatiddwa ku Lwokusatu e Kakiri mu Wakiso ate Mwondah baamukwatidde Moroto gye yabadde agenze okuwandiika abantu abalala. Kasule yakkirizza nti babadde bawandiika abantu ba bulijjo nga babafudde abaazirwanako abagenda okusasulwa. Yagambye nti, okusisinkana Mwondah, yali awerekeddeko mukwano gwe, Sulait Ssenkaali eyali agoba ku by’akasiimo ka muganda we eyafa mu 2016.\nYagambye nti, baabakwasa Mwondah okukola ku nsonga zaabwe n’abasaba 200,000/- era fayiro n’agifuna ne basasulwa. Agattako nti, baawanyisiganya ennamba z’essimu era mu 2018 Mwondah yamukubira n’amutegeeza nti waliwo ensonga z’ayagala okumuyitiramu.\nBwe baasisinkana, kigambibwa nti Mwondah yamugamba nga bw’ayagala amuyambeko okunoonya abaazirwanako abaagala okubasasula kyokka ye ensonga n’asooka azigaana olw’obutaba na budde.\nAgamba nti, yatuukirira mukwano gwe Micheal Kajoba ow’e Kayunga mu Wakiso n’amuyititamu era Kajoba n’akkiriza okunoonya abantu abo. Kasule agamba nti, teyasooka kumanya nti Mwondah ayagala kuwandiika baazirwanako ab’empewo wabula oluvannyuma yakitegeera.\nKajoba yafuna abantu abalala basatu; Emmanuel Kafeero Lukaga ow’e Kakiri, Vincent ssuuna ow’e Wakiso ne John William Ssebbaale ow’e Gombe bamuyambeko okuwandiika abantu.\nYagaseeko nti, bwe baamala okuwandiika abantu, Mwondah yaleeta yunifoomu y’amagye n’agyambaza abantu be baali bawandiise nga bw’abakuba obufaananyi ng’akozesa essimu oluvannyuma n’abakolera ebiwandiiko ebiraga nti baaliko mu magye. Ku mpapula ze twalabyeko, yabateereddeko ebitiibwa by’amagye n’abawa ennamba z’amagye n’abateerako n’emyaka gye baamala mu magye.\nDayirekita wa ISO, Col. Frank Kaka Bagyenda yagambye nti, Mwondah n’ekibinja kye babadde baakawandiika abantu ba bulijjo abasoba mu 100 mu Wakiso mwokka n’agamba nti balina amawulire nti ekibinja kibadde kiwandiika mu ggwanga lyo\nEmmanuel Kafeero Lukaga


Okubala 26:59,Balam 4:4,Balam 11:34,1 Samwiri 18:6,Zabbuli 30:11,Zabbuli 150:4 LCB - Erinnya lya muka Amulaamu ye yali - Bible Gateway\nOkubala 25Okubala 27\nOkubala 26:59 Endagaano Enkadde nʼEndagaano Empya (LCB)\n59 Erinnya lya muka Amulaamu ye yali Yokebedi muwala wa Leevi, Leevi gwe yazaalira mu Misiri. N’azaalira Amulaamu bano: Alooni, ne Musa ne mwannyinaabwe Miryamu.\nBalam 3Balam 5\nBalam 4:4 Endagaano Enkadde nʼEndagaano Empya (LCB)\n4 Awo Nnabbi Debola mukazi wa Leppidosi ye yali akulembera Abayisirayiri mu kiseera ekyo.\nBalam 11:34 Endagaano Enkadde nʼEndagaano Empya (LCB)\n34 Awo Yefusa bwe yakomawo e Mizupa mu maka ge, laba muwala we n’ajja okumukulisaayo ng’akuba ebitaasa era ng’amuzinira. Ye mwana yekka gwe yalina.\n1 Samwiri 18:6\n1 Samwiri 18:6 Endagaano Enkadde nʼEndagaano Empya (LCB)\n6 Awo abasajja bwe baali nga bakomawo eka, Dawudi ng’amaze okutta Omufirisuuti, abakazi ne bava mu bibuga byonna ebya Isirayiri nga bayimba era nga bazina, okusisinkana kabaka Sawulo, nga bayimba ennyimba ez’essanyu, nga balina ebitaasa n’entongooli.\nZabbuli 30:11 Endagaano Enkadde nʼEndagaano Empya (LCB)\nZabbuli 149Engero 1\nZabbuli 150:4 Endagaano Enkadde nʼEndagaano Empya (LCB)


ABABBISA EMMUNDU MULYE KAMANYE, FLYING SQUAD EKOMYEWO. – CBS FM\nABABBISA EMMUNDU MULYE KAMANYE, FLYING SQUAD EKOMYEWO.\nin Amawulire, Features\nEkitongole ekirwanyisa obuzzi bw’emisango obw’okweyambisa emmundu ekyatuumibwa Flying Squad kiziddwawo mu poliisi.\nFlying Squad eduumirwa Andrew Kaggwa era aweereddwa abasirikale 120 abatendekeddwa okumala emyezi esatu nga kiteekeddwa wansi w’ekitingole mu poliisi ekinoonyereza ku buzzi bw’emisango ekya CID e Kibuli.\nOlwaweebwa okuduumira poliisi ya Uganda Ssaabadumizi waayo Martin Okoth Ocholla yawererawo Flying Squad, ku byali by’ogerwa nti ekitongole ekyo ekyali kiduumirwa ACP Herbert Muhangi kyali kitulugunya abakwate ku kyali ekitebe kyakyo e Kampala Mukadde ne Nalufenya e Jinja.\nFlying Squad yateekebwawo eyali omuduumizi wa poliisi Gen. Edward Kale Kayihura okulwanyisa obumenyi bw’amateeka naddala ekiwamba bantu, ettemu n’obubbi obw’ekirindi. Wabula bannansi beemulugunya ku kitongole kino nti kyali kifumbekeddemu obubbi, n’okutulugunya.\nAbavaayo okuwa obujulizi ku nsonga y’okutulugunya beebo abakwatibwa ku by’okutta eyali omw’ogezi wa poliisi Andrew Felix Kaweesa omwali eyali Ssentebe wa Kamwenge Town Council Godfrey Byamukama, Ahmed Sseruka ne Charles Muhangi.


Owulira ng’Eby’Okukola Bikuyitiriddeko?\nOwulira ng’olina eby’okukola bingi nnyo? Bwe kiba kityo, toli wekka. Magazini eyitibwa Economist egamba nti: “Kirabika abantu buli wamu balina eby’okukola bingi nnyo.”\nMU KUNOONYEREZA okwakolebwa mu nsi munaana mu 2015 ku bantu abakola emirimu egy’ekiseera kyonna, bangi ku bo baagamba nti bakisanze nga kizibu okukwataganya emirimu gyabwe n’obuvunaanyizibwa bwe balina awaka. Kino kivudde ku kuba nti beeyongedde okuba n’eby’okukola bingi ku mirimu gyabwe n’awaka, ku kuba nti ebbeeyi y’ebintu erinnye, ne ku kuba nti bamala ebiseera biwanvu ku mirimu gyabwe. Ng’ekyokulabirako, mu Amerika, abantu abakola emirimu egy’ekiseera kyonna bakola essaawa nga 47 buli wiiki. Era omuntu 1 ku buli bantu 5 agamba nti akola essaawa 60 n’okusingawo buli wiiki!\nMu kunoonyereza okulala okwakolebwa mu nsi 36, kimu kya kuna eky’abantu abaabuuzibwa baagamba nti ne bwe baba mu biseera byabwe eby’eddembe baba ku bunkenke. Abaana nabo bakosebwa bwe baba n’eby’okukola ebiyitiridde.\nBuli kiseera bwe tugeezaako okokola ebintu bingi kyokka ng’ebiseera bye tulina tebimala kiyinza okutumalako emirembe. Naye waliwo kye tuyinza okukolawo okutereeza embeera eyo? Ebyo bye tukkiririzaamu, bye tusalawo, n’ebiruubirirwa byaffe birina kakwate ki n’ensonga eyo? Ka tusooke tulabe ebintu bina ebiviirako abantu abamu okukola ekisukkiridde.\nOKWAGALA OKUTUUSA EBIRUNGI KU B’OMU MAKA GAABWE\nTaata omu ayitibwa Gary yagamba nti: “Nnali nkola ennaku musanvu buli wiiki. Ekyo nnakikola kubanga buli kiseera nnalabangayo ekintu ekirungi kye nnali njagala okutuusa ku baana bange. Nnali njagala bafune ebintu nze bye saasobola kufuna nga ndi muto.” Wadde ng’abazadde baba baagaliza abaana baabwe ebirungi, basaanidde okumanya ebintu ebisinga obukulu. Okunoonyereza kulaga nti abantu abakulu n’abato abatassa nnyo ssira ku kufuna ssente n’ebintu baba basanyufu era baba balamu okusinga abo abassa ennyo essira ku kufuna ssente n’ebintu.\nAbaana abakulira mu maka ng’essira liteekebwa nnyo ku kufuna ebintu tebatera kuba basanyufu\nAbazadde abamu bafuba okulaba nti abaana baabwe baba n’eby’okukola bingi nnyo era nabo bafuba okuba n’eby’okukola bingi nnyo nga balowooza nti ekyo kye kijja okuyamba abaana baabwe okuba n’ebiseera eby’omu maaso ebirungi. Naye ekitabo ekiyitibwa Putting Family First kigamba nti: “Ekyo kikosa abaana n’abazadde.”\nOKULOWOOZA NTI GY’OKOMA OKUBA N’EBINTU EBINGI GY’OKOMA OKUBA OMUSANYUFU\nAbalanga eby’amaguzi bagezaako okutuleetera okulowooza nti bwe tutagula buli kintu ekiri ku mulembe, wabaawo kye tuba tufiirwa. Magazini eyitibwa Economist egamba nti: “Okuba nti waliwo ebintu bingi ebiri ku katale, nakyo kiviiriddeko abantu okuwulira nga tebakyalina budde bumala, kubanga kibatwalira ebiseera bingi okusalawo biki eby’okugula, eby’okulaba, oba eby’okulya” mu budde obutono bwe balina.\nMu 1930, omuyivu omu yagamba nti enkulaakulana mu bya tekinologiya ejja kusobozesa abantu okwongera okufuna ebiseera eby’okuwummula. Naye ekyo si bwe kibadde! Omu ku bawandiisi ba magazini eyitibwa New Yorker ayitibwa Elizabeth Kolbert yagamba nti: “Mu kifo ky’okuva amangu ku mulimu, abantu bangi leero bakola nnyo kubanga balaba nga balina ebintu bingi ebipya bye beetaaga,” ate nga kyetaagisa ssente n’ebiseera bingi okubigula.\nOKWAGALA OKUSANYUSA ABALALA\nAbakozi abamu bamala ebiseera bingi nnyo ku mulimu olw’okwagala okusanyusa bakama baabwe. Ate abalala bawalirizibwa okumala ebiseera bingi nnyo ku mulimu olw’okuba bakozi bannaabwe bamala ebiseera bingi nnyo ku mulimu. Ate olw’okuba embeera y’eby’enfuna ekyukakyuka buli kiseera, kiviiriddeko abantu abamu okumala ebiseera bingi nnyo ku mulimu oba okuba abeetegefu okugenda ku mulimu essaawa yonna.\nAte era abazadde abamu bawalirizibwa okukola ennyo olw’okwagala okuba ng’abazadde abalala abakola ekisukkiridde. Bwe batakola batyo, kibaleetera okuwulira nti balina bye bafiiriza abaana baabwe.\nTim, abeera mu Amerika agamba nti: “Nnali njagala nnyo omulimu gwange era nga ngumalirako ebiseera bingi nnyo. Nnali ndowooza nti ekyo kye kyandibadde kiraga nti ndi wa buvunaanyizibwa.”\nOkufaananako Tim, abantu bangi balowooza nti bwe bakola ekisukkiridde, ekyo kye kibafuula okuba ab’obuvunaanyizibwa. Biki ebivuddemu? Elizabeth Kolbert ayogeddwako waggulu agamba nti: “Leero, omuntu gy’akoma okuba n’eby’okukola ebiyitiridde gy’akoma okutwalibwa nti wa kitiibwa.”\nBA N’ENDOWOOZA ENNUŊŊAMU\nBayibuli etukubiriza okuba abakozi abanyiikivu. (Engero 13:4) Wadde kiri kityo, tetusaanidde kugwa lubege. Omubuulizi 4:6 wagamba nti: “Olubatu lumu olw’okuwummula lusinga embatu bbiri ez’okukola ennyo era n’okugoba empewo.”\nObutakola kisukkiridde kituyamba okuba abalamu obulungi. Naye ddala kisoboka okukendeeza ku bye tukola? Yee kisoboka. Lowooza ku magezi gano wammanga:\nMANYA EBINTU EBISINGA OBUKULU\nSsente ku bwazo si mbi. Naye ssente mmeka ezimala? Kiki ekireetera omuntu essanyu mu bulamu? Essanyu lisinziira ku ssente n’ebintu omuntu by’aba alina? Kyokka era kikulu okukijjukira nti okuwummula ekisukkiridde oba okwesanyusaamu ekisukkiridde nakyo kisobola okuleetera omuntu obutaba na biseera bimumala kukola bintu by’alina okukola.\nTim, ayogeddwako waggulu agamba nti: “Nze ne mukyala wange twatuula ne tulaba ebintu bye twali tusobola okweggyako. Twakola ekipande ekyali kiraga embeera gye twalimu n’ebiruubirirwa ebipya bye twali tweteereddewo. Twayogera ku byali bivudde mu bintu bye twali tusazeewo mu biseera eby’emabega n’ebyo bye twalina okukola okusobola okutuuka ku biruubirirwa byaffe ebipya.”\nWEEWALE OKUNOONYEZA ESSANYU MU KUGULA EBINTU\nBayibuli etukubiriza okwewala “okwegomba kw’amaaso.” (1 Yokaana 2:15-17) Obulango obulanga eby’amaguzi busobola okuleetera omuntu okufuna okwegomba okwo ne kimuviirako okukola ekisukkiridde oba okumalira ssente n’ebiseera bingi mu by’okwesanyusaamu. Kyo kituufu nti tosobola kwewalira ddala bulango obwo. Naye osobola okukendeeza ku muwendo gw’obulango bw’olaba oba bw’owulira. Era kikulu okumanyira ddala ebyo bye weetaaga.\nAte era kijjukire nti mikwano gyo girina kinene nnyo kye gisobola okukukolako. Bwe baba nga beemalira nnyo mu kunoonya ebintu oba nga balowooza nti okubeera n’ebintu ebingi kye kireetera omuntu essanyu, kiba kya magezi okubeggyako n’ofuna abo abalina endowooza entuufu. Bayibuli egamba nti: “Omuntu atambula n’ab’amagezi naye ajja kuba wa magezi.”—Engero 13:20.\nSSA EKKOMO KU BY’OKOLA\nYogerako ne mukama wo ebikwata ku mulimu gwo ne ku ebyo by’okulembeza mu bulamu. Era bw’oba ng’onnyuse ku mulimu oba ng’ogenze okuwummulako, weewale okweraliikirira nti w’otali emirimu gijja kugootaana. Ekitabo ekiyitibwa Work to Live kigamba nti: “Abo abatagattika mirimu na bya waka oba abafunayo ekiseera ne bagenda ne bawummulako bakirabye nti emirimu giba gisobola okugenda mu maaso ne bwe baba nga tebaliiwo.”\nGary eyayogeddwako waggulu, yali bulungi mu by’enfuna era yasalawo okukendeeza ku ssaawa ze yali amala ku mulimu. Agamba nti: “Nnayogerako n’ab’omu maka gange ne mbagamba nti twali tulina okubaako ebintu bye twerekereza. Tulina bye twakolawo okutuuka ku kiruubirirwa ekyo. Era nnayogerako ne mukama wange ku mulimu ne mmusaba ankendeereze ku nnaku ze nkola mu wiiki era ekyo yakikkiriza.”\nKITWALE NGA KIKULU OKUBEERAKO N’AB’OMU MAKA GO\nKikulu omwami n’omukyala okufunangayo akadde okubeerako awamu era n’abaana beetaaga okubeerako awamu ne bazadde baabwe. N’olwekyo, mwewale okugezaako okukoppa abazadde abalala abakola ekisukkiridde. Gary agamba nti: “Musseewo ekiseera eky’okubeerangako awo nga munyumya nga temulina kirala kye mukola era mukendeeze ku by’okukola nga mulekayo ebintu ebitali bikulu.”\nBwe mubaako awamu ng’amaka, temukkiriza bintu gamba nga ttivi, amasimu, n’ebirala ebiri ng’ebyo kubalemesa kunyumya. Buli lunaku muliirengako wamu waakiri ekijjulo kimu era obudde obwo mubukozese okunyumya. Abazadde bwe bakolera ku magezi ago, abaana baabwe baba basanyufu era bakola bulungi ku ssomero.\nEkiseera eky’okulya mukikozese okunyumya\nKati weebuuze: ‘Kiki kye njagala mu bulamu? Kiki kye njagaliza ab’omu maka gange?’ Bw’oba oyagala okufuna essanyu erya nnamaddala era n’ab’omu maka go babe basanyufu, kolera ku magezi agali mu Bayibuli ng’olina by’osalawo.\nAmasimu ne bukompyuta obw’omu ngalo biyambye abantu okwongera okuba n’ebiseera oba bibibamazeeko bumazi? Ekyo kisinziira ku ngeri gye bikozesebwamu.\nKu mulimu: Amasimu ne bukompyuta obw’omu ngalo busobola okukifuula ekyangu eri abakozi okusalawo ddi lwe bayinza okukola na wa we bayinza okukolera. Naye oluusi ekyo kiteeka abakozi ku bunkenke, kubanga baba basuubira okuyitibwa ku mulimu ekiseera kyonna, emisana oba ekiro.\nAwaka: Amasimu gakifuula kyangu eri ab’omu maka okuwuliziganya, bwe kityo ne gakendeeza ku biseera bye bandimaze nga bakola ebintu ebimu. Naye era gasobola okuyingirira ebiseera by’ab’omu maka. Okunoonyereza kulaga nti abaana abalina abazadde abamalira ennyo ebiseera ku ssimu bayisibwa bubi era kibakosa.